
Austatud ajakirja “Koduteel” lugejad! 


uulsin hiljuti üht meest 

ütlevat, et tema ema 

oli tõsiusklik inimene. 

Sõna “tõsiusklik” ei 

olnud muudest sõna- 
dest kuidagi erilisemalt rõhutatud, 
kuid siiski köitis tähelepanu. Miks? 
Ilmselt oli poja jaoks oluline, et ema ei 
olnud lihtsalt usklik, vaid tõsiselt usk- 
lik inimene. Kes on tõsiusklik? Süno- 
nüümina võiks välja pakkuda sügavalt 
usklik, pühendunult usklik, tõeliselt 
usklik, teisisõnu keegi, kes oma usku 
võtab siiralt ja väga põhjalikult. 

Mis seal salata, on olemas ka pin- 
napealset usklikkust, kus ehk usu- 
takse, aga see ei kajastu igapäevases 
elus. 

Ülalmainitud mehe tunnistuse 
juurde võiks lisada, et tõenäoliselt 
oli tema ema usk ja igapäevane elu, 
sõnad ja teod omavahel täielikus 
kooskõlas, ta ei olnud lihtsalt Jumala 
eksistentsi uskuv inimene vaid sõna 
otseses mõttes igapäevaelus Jumalat 
ja Tema sõna tõsiselt võttev inimene, 
keda uustestamentlikus sõnakasutu- 
ses võiks nimetada jüngriks. 


Milline on minu usk? Kuidas ise- 
loomustaksid minu lapsed minu usk- 
likkust? Peatselt, 31. oktoobril, tähis- 
tame reformatsiooni 500. aastapäeva. 
31. oktoober, kõigi pühakute päeva 
eelõhtu, on tuntud ka kui usupuhas- 


SD E 


tuspüha. Miks? Usuline kirikuprak- 
tika vajas Lutheri arvates puhasta- 
mist. Kuidas on sinu ja minu usuga? 
Selleks, et usk võiks olla ehe, siiras 
ja toimiv, peab ta olema igapäeva- 
ses rakenduses. Vastasel juhul oleme 
lihtsalt nimekristlased. Nimekristlust 
võib leida Eestimaaltki. Usutakse ehk 
isegi Jumala olemasolu, aga ei usaldu- 
ta Tema sõnale ja mõjule, mida Tema 
sõna annab. Siinkohal meenub keegi 
akrobaat, kes tegi trikke üle Niagara 
joa tõmmatud köiel. Rahvas vaatas 
hinge kinni pidades, kui osavalt mees 
etteasteid tegi. Ühe etteaste ees küsis 
mees, kas usute, et võin käru lükata 
köiel edasi ja tagasi? Kõik vastasid: 
»Jah, usume!“ Nii viiski köieltantsija 
käru teisele poolele ning tagasi. Siis 
küsis akrobaat, kas usute, et võin ka 
inimese panna kärusse ja sõidutada 
teda sinna ja tagasi? Kõik hüüdsid 
vaimustunult: ,Jah usume!“ Seepea- 
le pöördunud akrobaat ühe inimese 
poole ja palunud temal olla see, kes 
kärusse istub. Kuid niisugust usaldust 
selles inimeses ei olnud. Teinekord 
võib minugi usk olla selline mõistuslik 
teadmine Jumala ja Tema sõna kohta. 
Kui aga küsimus on, kas olen valmis 
end Tema akrobaadi kätte usaldama, 
ei ole usku ollagi. 


Olen viimastel aegadel süvene- 
nud Apostlite tegude raamatusse. 


YI 


Aastakonverents 2017. Selle aasta määramiste kohta loe Ik 7. 


Seal haarasid mu tähelepanu mitmel 
puhul erinevates geograafilistes piir- 
kondades mainitud jüngrid (,Damas- 
kuses oli üks jünger, Hananias 
nimi“; ,Joppes oli naisjünger nime- 
ga Tabiita“; ,Kaisarea linnas oli üks 
mees, Korneelius nimi, vaga ja juma- 
lakartlik koos terve oma perega“; ,ja 
vaata, seal oli jünger, Timoteos nimi“; 
»aga keegi juut, Apollos nimi, Alek- 
sandriast pärit, vahva kõnemees ja 
vägev kirjaseletaja, tuli Efesosse“; 
»Kui ta (Paulus) oli seal mõnda aega 
olnud, läks ta ära ja käis järjest läbi 
Galaatia maakonna ja Früügia, kinni- 
tades kõiki jüngreid“. Apostlite teod 
9:10, 36; 10:1-2; 16:1; 18:23-24). Need 
kõik olid tavalised inimesed, kes võt- 
sid usku Jumalasse tõsiselt, arvestasid 
Jumala seadustega ja olid pühendu- 
nud Tema missiooni jätkamisele seal, 
kus nad elasid. Reformatsiooni juube- 
liaastal on paslik küsida, milline usk- 
lik, milline jünger olen mina? 


Jünger ei käi mitte ainult ise 
pühendunult Jeesuse õpetuse järgi, 
vaid aitab ka teistel inimestel saada 
Jeesuse Kristuse järelkäijaks. Jünger 
kogeb ise Jumala sõnade muutvat ja 
uuendavat väge ja kannab seda mõju 
teistelegi. Võtkem siis uuel alanud 
tööperioodil usupuhastajate eeskujul 
olla tõsiusklikud jüngrid, levitades 
Jumala sõna ja aidates kaasa Juma- 
lariigi laienemisele. Külvakem sõna! 
Uskuge, see hakkab kasvama! Õpeta- 
gem lapsi ja noori pidama kõike, mida 
Jeesus käskis, pühenduma kõigega 
Jumalale, tegema elus õigeid valikuid, 
seadma Jumalariigi õiguse taotlemise 
esikohale ja olema valmis läbi mine- 
ma ka rasketest 
katsumustest. 


Viljakat 
sügis-talvist 
tööhooaega! 


TAAVI HOLLMAN 
Superindendent 

JUTLUS 


Vaimulik külvi- ja 
lõikuseseadus 


TOOMAS PAJUSOO 
Tallinna koguduse pastor 


Oktoobris peetaval lõikustänupühal on 
sobilik meenutada eesti vanasõna: , Mida 
külvad kevadel, seda lõikad sügisel.“ Kui 
põllumees on hooletu ja jätab osa seemet 
kevadel külvamata, siis pole sügisel suurt 
saaki oodata. Sama printsiip kehtib ka vai- 
mulikus elus. 


postel Paulus on jäädvustanud meile kül- 

vi- ja lõikuseseaduse: , Aga see on nii: kes 

kasinasti külvab, see ka lõikab kasinasti, ja 

kes rohkesti külvab, see ka lõikab rohkesti“ 

2Kr 9:6). Veel ütleb ta kirjas galaatlastele: 
»Arge eksige: Jumal ei lase ennast pilgata, sest mida ini- 
mene iganes külvab, seda ta ka lõikab. Kes oma lihalikule 
loomusele külvab, see lõikab lihalikust loomusest kadu- 
vust, kes aga Vaimule külvab, see lõikab Vaimust igavest 
elu“ (G1 6:7-8). 

Vaimulik külv pole alati kerge ülesanne, see võib vahel 
kaasa tuua pisaraid ja valu, aga see-eest lõpptulemus on 
võrratu, kui saame näha oma vaeva vilja. Siis saame rõõ- 
mustada üheskoos psalmi autoriga: ,Kes silmaveega kül- 
vavad, lõikavad hõiskamisega. Kes minnes kõnnib nuttes, 
kui ta külviseemet kannab, see tuleb ja hõiskab, kandes 
oma vihke“ (Ps 126:5-6). 

Vaimuliku elus on lisaks sõnale ja armastusetegudele 
üks olulisemaid külvimeetodeid palve oma erinevates vor- 
mides. See meetod on sageli varjatud teiste inimeste silme 
eest, suudab aga korda saata suuri asju. Seepärast tahan 
oma peatähelepanu pöörata palvetamise teemale. Loeme, 

mida apostel Paulus kirjutab oma usupojale Timoteosele 
(1Tm 2:1-7: Ma kutsun siis üles anuma, palvetama, tege- 
ma eestpalveid ja tänupalveid kõigi inimeste eest, kunin- 
gate ja kõigi ülemuste eest, et me võiksime elada vaikset 
ja rahulikku elu kõiges jumalakartuses ja väärikuses. See 
on hea ja meeldiv Jumala, meie Päästja silmis, kes tahab, 
et kõik inimesed pääseksid ja tuleksid tõe tundmisele. Sest 
üks on Jumal, üks on ka vahemees Jumala ja inimeste 
vahel: inimene Kristus Jeesus, kes on iseenese loovutanud 
lunastushinnaks kõikide eest, tunnistusena selleks mää- 
ratud ajal. Selle sõnumi kuulutajaks ja apostliks olen ma 
pandud — ma räägin tõtt, ma ei valeta —, paganate õpeta- 
jaks usus ja tões. Aamen. 

Loetud kirjakohas kutsub apostel Paulus usklikke üles 
pöörduma palves Jumala poole. Ta on isiklikult kogenud 
palve tähtsust oma elus ja teab, et palve võib korda saata 
suuri asju nii isiklikul kui ka ühiskondlikul tasandil. 


1. Palved isiklike vajaduste eest 


Meie isiklikke vajadusi silmas pidades on Paulus kirju- 
tanud palvest kirjas filiplastele: ,Ärge muretsege ühtigi, 
vaid teie vajadused saagu kõiges Jumalale teatavaks tänu- 
ütlemisega palumises ja anumises“ (Fl 4:6). Jumal ei ole 
hoolimatu meie vajaduste suhtes. Vahel mõni inimene 
arvab: ,,Kes olen mina, et ma tülitan Jumalat oma väikeste 
probleemidega?“ Kuid Jeesus on ise öelnud: ,Paluge, ja 
teile antakse, otsige, ja te leiate, koputage, ja teile avatak- 
se, sest iga paluja saab ja otsija leiab ja igale koputajale 
avatakse!“ (Mt 7:7-8). Jumala poole võib pöörduda üks- 
kõik mis tunnil ööpäevas. Tal pole kindlaid vastuvõtuaegu 
nagu näiteks perearstil. Isegi kui arstiga on aeg kokku 
lepitud, ei tähenda see veel seda, et saad kohe tema jutu- 
le. Jumal on alati valmis kuulama meie palveid. Mõnikord 
me ei oskagi õieti paluda, aga Jumal tunneb meid ja vastab 


just nii nagu meile on parem igaviku 
perspektiivis. Ka eitav vastus on vas- 
tus, mis Jumala poolt vaadatuna võib 
olla meile parim lahendus. Keegi ano- 
nüümne autor on palve kohta öelnud: 


Ma palusin JÕUDU. 
Ma palusin TARKUST. 
Ma palusin EDUKUST. 
LIHASED 


Ma palusin JULGUST. 


Ma palusin ARMASTUST. 


Ma ei saanud midagi, mida soovisin, 


ometi sain kõik, mida vajasin. 


Palve mõte on selles, et me ava- 
me oma südame Jumalale ja laseme 
Jumalal meie elus tegutseda. Palve 
on intiimne osadus oma Loojaga — me 
võime Talle rääkida kõigest, ka neist 
asjust, mida me teistele tavaliselt ei 
räägi. Jumal hindab meie palveid, 
sest Ta igatseb olla osaduses oma 
looduga. 


2. Palved teiste inimeste, 
valitsejate ja ülemuste eest 
Kui analüüsida palveid, mida esitatak- 
se koguduses, siis suurem osa puudu- 
tavad inimeste isiklikke muresid. Ent 
meie palved ei pea piirduma ainult 
isiklike vajadustega. Paulus lisab 
oma esimeses kirjas Timoteosele veel 
eestpalved ja tänupalved kõigi ini- 
meste, kaasa arvatud valitsejate ja 
ülemuste eest. Need palved on eriti 
vajalikud tänapäeva sekulaarses ühis- 
konnas. Seepärast on Eestimaa krist- 
laste kohus lülitada oma eestpalve- 
tesse meie valitsejad: president, pea- 
minister, valitsuskabinet, Riigikogu 
liikmed, linnapead, maavanemad ja 
kohalike omavalitsuste juhid tarkade, 
õiglaste ja jumalakartlike otsuste lan- 
getamiseks. Meie eestpalveid vajavad 
kõik koolid ja lasteaiad, et tulevane 
põlvkond kasvaks üles jumalakartu- 
ses; samuti ettevõtjad ja loov intelli- 
gents, kes vajavad oma töös tarkust 
ja oskust rahva paremaks praktiliseks 
teenimiseks. Selleks vajavad nad kõik 
Jumala õnnistust, kaitset ja juhtimist. 
Apostel teab, et kui usklikud pal- 
vetavad kuningate ja kõigi ülemuste 


eest, siis nad võivad neid palve kau- 
du Jumala tahte kohaselt mõjutada. 
Meiegi ei tohi seda unustada. Meist, 
kristlastest, sõltub suurel määral see, 
mis toimub ühiskonnas. Paulus selgi- 

tab Timoteosele, 


RASKUSI, miks on vaja 
palvetada oma 

PROBLEEME valitsejate — ja 
2 ülemuste - eest. 
MÕISTUSE ja Ta toob esile 
2 kolm — põhjust: 
TE (1) et me võiksi- 
MURELIKKE me elada vaikset 


ja rahulikku elu 
kõiges jumala- 
kartuses ja vää- 
rikuses; (2) see 
on hea ja meel- 
div Jumala, meie Päästja silmis; ning 
(3) Jumal tahab, et kõik inimesed 
pääseksid ja tuleksid tõe tundmisele. 
Viimane on otsene viide Kristuse hea 
sõnumi kuulutamisele. Palve ja meie 
igapäevane elu kõiges jumalakartuses 
ja väärikuses on omavahel väga tihe- 
dalt seotud. 

Kui me ei palveta teiste inimeste 
eest, kui meile ei lähe korda teiste 
inimeste õnnetu käekäik, kes elavad 
ilma Kristuseta, siis kuidas nad pää- 
seksid ja tuleksid Jumala tõe tund- 
misele? Jeesus tegutses ainult selle 
eesmärgi nimel. Evangelist Luukas 
ütleb Jeesuse kohta, et Inimese Poeg 
on tulnud otsima ja päästma kadunut 
(Lk 19:10). Jeesus läks juba vara- 
hommikul üksildasse paika, sooviga 
rääkida palves oma Isaga, et täita Isa 
tahte kohaselt oma missiooni. Olen 
veendunud, et iga koguduse peamine 
ülesanne on Jeesuse jüngrite ette- 
valmistamine. See aga ei teostu, kui 
kogudused ei palveta ega tööta selle 
nimel. 

Meie kiriku endine piiskop Hans 
Växby on kirjutanud Facebookis lühi- 
dalt kokkuvõetuna järgmist: Püha- 
päeva-hommikune jumalateenistus 
näitab, kui populaarne on kogudus, 
nädala sees toimuv palvekoosolek 
näitab aga, kui populaarne on Jumal. 
Sellest võime teha järelduse: Kui me 
armastame tõeliselt Jumalat, siis on 
meil suurem igatsus olla üheskoos 
palves, et teha eestpalveid hukkuva- 
te hingede eest, kes on teel igavesse 
hukatusse. 


8. Kuidas võiksime elada vaikset 
ja rahulikku elu? 

Apostel Paulus väljendab usupoja- 
le Timoteosele Jumala tahet, kui ta 
manitseb usklikke palvetama väljas- 
pool kogudust olevate päästmata ini- 
meste eest, et nad tuleksid Kristu- 
se tundmisele. Selleks on aga vaja 
midagi veel enamat kui palvetamine. 
Paulus kutsub kõiki üles elama kõi- 
ges jumalakartuses ja väärikuses. See 
algab aga meist - igast kristlasest. 
Paulus kirjutab oma kirjas efeslastele: 
»Mina, kes olen vang Kristuse pärast, 
kutsun teid üles elama selle kutsumi- 
se vääriliselt, millega te olete kutsu- 
tud, kogu alandlikkuse ja tasadusega, 
pika meelega, üksteist sallides armas- 
tuses, ning olles usinad rahusideme 
kaudu pidama Vaimu antud ühtsust“ 
(Ef 4:1-3). 

Jumalakartus ei tähenda pide- 
vas hirmus elamist, et Jumal kohe 
karistab, kui me eksime ja teeme 
vigu. Jumalakartus on pigem Jumala 
seaduste respekteerimine austusest 
Tema vastu. Me ei taha Teda kurvas- 
tada ja meie igatsus on elada väärikalt 
Jumala auks. Isegi juhul kui eksime, 
võime alati tulla palves Jumala ette ja 
parandada meelt, sest Jumal ei soovi, 
et keegi saaks hukka. 

Palvetada tuleb ühtlasi rahu eest. 
Tänapäeva maailm käärib ja meiegi ei 
saa lihtsalt pealt vaadata, mis toimub 
kriisikolletes. Me saame palvetada 
kannatavate inimeste eest, kes on 
pidevas ohus oma elu pärast. Mõt- 
leme oma eestpalvetes tagakiusatud 
kristlastele. Organisatsiooni Open 
Doors statistika kohaselt tapetakse 
iga kuu usu pärast 322 kristlast. Too- 
me oma palvetes Jumala ette pagulas- 
te probleemi, mis on pannud Euroopa 
juhid, kes ei oska leida õigeid lahen- 
dusi, väga täbarasse olukorda. Samuti 
palvetame Ukraina ja Süüria rahva 
eest, kus vajatakse rahu ja lepitust, 
mitte vennatapusõda; kus kujunenud 
konfliktis on nii paljud saanud kan- 
natada ja kaotanud oma omaksed. 
Paluge ühtlasi, nagu ütleb Psalm 122, 
rahu Jeruusalemmale, mis on üheks 
konfliktiallikaks Lähis-Idas ja millest 
saavad alguse Ilmutuseraamatu apo- 
kalüptilised sündmused. 

Me kõik igatseme rahu, sest rahu 
on hindamatu väärtus. Kui inime- 

se südames puudub sisemine rahu, 
siis täidab selle tühja koha rahutus, 
kartus ja hirm tuleviku ees. On häm- 
mastav, et apostel Paulus, kes kirju- 
tas oma usupojale Timoteosele, oli 
parajasti Roomas vangistuses oma 
usu pärast Kristusesse. Me ei näe 
tema sõnades ainsatki kibedusenooti. 
Olles ise vang, on tema südames suur 
rahu ja tal on elutarkust juhendada 
Timoteost, Efesose kiriku noort juh- 
ti, kuidas ta peaks rasketel aegadel 
käituma. 

Paulus oli isiklikult kohtunud Jee- 
susega — ta mõistis, et tõeline rahu 
peitub vaid Jeesuses Kristuses, kes 
on öelnud oma jüngritele: , Seda ma 
olen teile rääkinud, et teil oleks rahu 
minus. Maailmas ahistatakse teid, 
aga olge julged: mina olen maailma 
ära võitnud“ (Jh 16:33). ,Rahu ma 
jätan teile, oma rahu ma annan teile. 
Mina ei anna teile nõnda, nagu maa- 
ilm annab. Teie süda ärgu ehmugu 
ega mingu araks!“ (Jh 14:27). 

Kui inimese südames elab Jumala 
rahu, siis hajuvad kõik kartused ja 
hirm tuleviku ees. Selliste inimeste 
kohta, kelle südames on Jumala rahu, 
kõlavad Jeesuse sõnad: ,Õndsad 
on rahutegijad, sest neid hüütakse 
Jumala lasteks“ (Mt 5:9). Tõepoolest, 
Jumala lapsed on kardinaalselt eri- 
nevad neist inimestest, kes ei tunne 
Jumalat. Jumala laste ülesanne ei ole 
mitte teha etteheiteid neile, kes ei 
tunne Jumalat, vaid pigem kuulutada 

neile armastuse ja lepitusesõnumit 
Jeesuses Kristuses. 

Paulus ei häbene tunnistamast, et 
ta vajab nagu kõik teisedki Jumala 
sõna kuulutajad koguduse eestpal- 
veid. Ta ütleb: ,Viimaks veel, vennad, 
palvetage meie eest, et Issanda sõna 
leviks ja kirgastuks nõnda nagu teiegi 
juures ning et meid kistaks välja üle- 
annetute ja kurjade inimeste käest. 
Sest usku ei ole kõikidel“ (2Ts 3:1-2). 

Eestpalve on äärmiselt vajalik kõi- 

gi Jumala riigi töötegijate eest, eriti 
nende eest, kes on n-ö eesliinil. Nad 
on eriliseks rünnakuobjektiks hinge- 
vaenlasele, kes ei soovi, et Issanda 
sõna leviks - seepärast vajavad nad 
koguduse palvetuge. 
Paulus täpsustab veel, et palvetamine 
Jumala tahte kohaselt peab olema jär- 
jekindel: ,,... palvetage lakkamatult, 
tänage kõige eest — sest see on, mida 
Jumal teilt tahab Jeesuses Kristuses!“ 
(1Ts 5:17-18). See on oluline meelde- 
tuletus. Kui tihti me palvetame igasu- 
guste olukordade pärast, mis vajavad 
lahendust, ja kui vähe me toome taga- 
sisidet Jumalale oma tänu kaudu! On 
rõõmustav lugeda neid tänupalveid, 
kui kogudus on teinud eestpalvet kel- 
legi eest ühel pühapäeval ja juba järg- 
misel pühapäeval toob see inimene 
tänu Jumalale imelise vastuse eest. 

Lõppkokkuvõttes on meie palveta- 
mise kõige tähtsam eesmärk, et kõik 
inimesed, kelle eest me palvetame, 
pääseksid ja tuleksid tõetundmise- 


le. See on ka Jumala eesmärk. See- 
ga peame kogudustena võtma palve- 
töö oma prioriteediks, et jõuaksime 
evangeeliumiga kadunud hingedeni. 
Selleks on mitmeid võimalusi. Leia 
mõni ustav usukaaslane, kellega saad 
regulaarselt koos käia palvetamas. 
Või liitu koguduse mõne olemasole- 
va palve- või osadusgrupiga. Prohvet 
Jeremija on öelnud Jumala otsimise 
kohta: ,Ja te otsite mind ja leiate 
minu, kui te nõuate mind kõigest 
oma südamest“ (Jr 29:13). Siinjuures 
tahan meelde tuletada, mida Jeesus 
ütles Mk 11:24-25: ,Kõike, mida te 
iganes palves endale palute — uskuge, 
et te olete saanud, ja see saabki teile! 
Ja kui te olete palvetamas, siis and- 
ke andeks, kui teil on midagi kellegi 
vastu, et ka teie Isa taevas annaks 
teile andeks teie eksimused.“ Ent ära 
ainult palveta, vaid lase Pühal Vaimul 
end juhtida, et olla Kristuse tunnistaja 
ja jagada Kristuse armastust teistega, 
kes seda nii vajavad. Jeesus ütles: 
»leie ei ole valinud mind, vaid mina 
olen valinud teid ja olen seadnud 
teid, et te läheksite ja kannaksite vil- 
ja ja et teie vili jääks. Mida te iganes 
Isalt palute, seda ta annab teile minu 
nimel.“ (Jh 15:16.) Siingi kehtib vai- 
mulik külvi ja lõikuse seadus. 


Kokkuvõtteks 
Armsad kaaskristlased! Täna on veel 
avatud uks evangeeliumi kuulutami- 
seks. Täna on veel võimalus otsida 
Issanda palet ja teha eestpalveid oma 
maa ja rahva pärast ning olla Tema 
tunnistajad Püha Vaimu väes. 

Kutsun teid veel kord üles apost- 
li sõnadega, mida kuulsime jutluse 
alguses: 


1. Ma kutsun siis üles anuma, palve- 
tama, tegema eestpalveid ja tänupal- 
veid kõigi inimeste eest, 

2. kuningate ja kõigi ülemuste eest, 
et me võiksime elada vaikset ja rahu- 
likku elu kõiges jumalakartuses ja 
väärikuses. 

3. See on hea ja meeldiv Jumala, meie 
Päästja silmis, 

4. kes tahab, et kõik inimesed pääsek- 
sid ja tuleksid tõe tundmisele. 


Aamen. 


AASTAKONVERENTS 


Juunikuine Aastakonverents oli tihe ja tegemisi palju. Kolmele päevale 16.-18. juunil püüd- 
sime mahutada nii iga-aastase Aastakonverentsi töösessioonid, EMK 110. aastapäeva tähis- 
tamise kui ka ameeriklastest Eesti Sõprade iga-aastase kohtumise. Sel korral oli Ameerikast 
kohale tulnud üle 40 Eesti sõbra. Kaugeimad külalised tulid Lõuna-Koreast. Nende 5-liik- 
melist delegatsiooni juhatas piiskop Sundo Kim Kwang Lim'i metodisti kogudusest Soulist. 
Juubelikonverentsi jääb meenutama näitus , Reformatsiooni viljad EMK 110 tegevusaastas“, 
mis on hetkel eksponeeritud Tallinna metodisti kirikus. Virtuaalselt on võimalik näitusega 
tutvuda veebikeskkonnas aadressil: www.emk.voog.com. Lisaks sellele on pisut ajalugu too- 


dud ka selle ajakirja lehekülgedele 24-25. 


EESTI METODISTI KIRIKU AASTAKONVERENTS 16.-18. juuni 2017. a. 


Määramised 2017-2018 


Superintendent: Taavi Hollman 


1. Aseri: Dmitri Semjonov 

2. Haapsalu: Urmas Rahuvarm, 
Rauno Ojassoo 

3. Jõhvi: Artur Põld 

4. Keila: Mihhail Batshinski 

5. Kohtla-Järve: Sergei Sutškov 

6. Kunda: Stanislav Ossipov, Andrei 
Spiridenko 

7. Kuressaare: Rando Metsamaa 

8. Kärsa: Rein Laaneser 

9. Narva: Erkki Sepp 

10. Paide: määramisel 

11. Paldiski: Boris Zujev 

12. Pärnu: Tõnu Kuusemaa, Ardi 
Leerima 

13. Rakvere: Hans Lahi 

14. Reeküla: Heino Seppel 

15. Ruusmäe: Enno Sarik 


16. Räpina: Ele Paju 

17. Sakussaare: Hans Lahi 

18. Sillamäe: Vladimir Beregovoi 

19. Tallinn (eesti): Toomas Pajusoo, 
Joel Aulis 
Tallinn (vene): Aleksandr 
Fjodorov, Robert Tšerenkov 

20. Tallinna Uue Alguse: Stanislav 
Ossipov 

21. Tapa: Joel Rang 

22. Tartu: Priit Gregorios Tamm 

23. Viitka: määramisel 

24. Võru: Kaupo Kant 


Ühinenud Metodisti Kiriku Globaal- 
teenistus (GBGM): misjonisekretär 
Üllas Tankler 

Eesti Kaitsevägi: kaplan Raivo 
Nikiforov 


Eesti Kaitsevägi: kaplan Jana 
Laaneser 

Tartu Vangla: vanemkaplan Olavi 
Ilumets 

Tallinna Vangla, Lääne Prefektuu- 
ri Arestimajad: kaplan Johannes 
Kakko 

Kaitseliidu Pärnumaa malev: kaplan 
Johannes Kakko 

Kaitseliidu Tartu malev: kaplan Priit 
Gregorios Tamm 

Misjonipastor Leedu Aastakonverents: 
Andrus Kask 

Tallinna Uue Alguse koguduse rehabi- 
litatsioonikeskused: Jarl Shapovalov 

EMK Teoloogiline Seminar dekaan: 
diakon Mark Nelson 

EELK Diakooniahaigla: diakon Sirly 
Lahi 


Tallinnas, pühapäeval, 
18. juunil, 2017 
Piiskop: Christian Alsted 

RIRIRUTE ÖÖ AGAPES JA PÄRNU LINNAS 


uus aastat tagasi Tartust alanud ja üle Eesti 

K aina populaarsem kirikuid tutvustav üritus, 

irikute Öö toimus sedakorda 9. juunil 2017; 

juba teist aastat osales sellel ka EMK Pärnu Agape 
kogudus. 

Kirikute Ööd peetakse mujalgi Euroopas, kuid Ees- 
tis alates 2012. aastast iga aasta juunikuu teise reede 
õhtust keskööni, kusjuures kõikide üle Eesti osalevate 
kirikute ja koguduste lahtiolekute ajad ja programmi 
info on kättesaadav veebilehel www.kirikuteoo.ee. 

Agape kiriku uksed olid sel õhtul avatud kella 18-st 
23-ni, tulijaid tervitas pastor Tõnu Kuusemaa, kes 
oli valmis igale huvilisele maja tutvustama ja vestle- 
ma, tegutsesid koguduse vabatahtlike abiga ülessea- 
tud kohvik ja lastenurk. Kell 20 andis kiriku saalis 
tunnise kontserdi Pärnu Oikumeeniline Naiskoor 
dirigent Ester Murrandi juhatusel ning õhtu lõpetas 
kell 22 alanud tunnine ülistuspalvus, mille korral- 
das Agape Ülistuskoor Anu Hobustkoppeli ja pastor 
Ardi Leerima eestvedamisel. Õhtu oli rõõmus ja õdus 
ning selle jooksul astus Agape kirikust läbi kokku 

3 üle 50 inimese. Eriliselt 
— hea meel oli sel korral 
- kutsuda inimesi tutvuma 

") Pärnu erinevate kiriku- 

te ja kogudustega ka läbi 

Kr; . Orienteerumismängu: kes 

m läbis sel õhtul vähemalt 
Vo 


kolm erinevat pühakoda, 
sai endale viimasest kogu- 
Külastaja ja orienteerumis- 
mängus osaleja. 


dusest kingituseks Uue 
Testamendi. 

Nii oligi sel aastal Kiri- 
kute Öö ajal Pärnus avatud juba viie kiriku ja kogu- 
duse uksed. Loodame Jumala abiga, et see lahe, oiku- 
meenilist koostööd võimaldav üritus kogub Pärnus 
järgmisel aastal hoogu veel juurde ja saab iga aastaga 
ka linnarahvale tuntumaks. 

KÜLLI PILV, Pärnu Agape kogudus 


Fotod: Külli Kuusemaa 


toestust. 


töödega. 


Haapsalu kogudus sai toetust 
»Pühakodade programmist“ 


eie kogudus on toetust 
taotlenud ja saanud prog- 
rammi ,Pühakodade säili- 


tamine ja areng“ kaudu. 
Pühakodade programmi eesmärk 
on pakkuda tuge Eesti kultuuriväär- 
tuslike pühakodade ja neis peitu- 
vate kultuuriväärtuste säilitamisel. 
Toetust oleme taotlenud neljal ja 
saanud kolmel korral. 

Hoonel on kaks võtmekohta, vunda- 
ment, millele kõik toetub ja katus, 
mis kõike kaitseb. Need mõlemad, 
nii katus kui vundament, vajasid 

Esimesel korral vahetasime pasto- 
raadiosa katuse välja, mille tarvis 
saime toetust 12000 eurot. Vunda- 
mendi toestus oli aga nõnda mahu- 
kas, et kogu töö ei mahtunud ühe 
taotluse sisse, seega sai taotletud 
kahel korral, esmalt saime 20000 
eurot, millega sai tehtud täpselt 
pool vajaminevast tööst. Järgmisel 
aastal jäime kahjuks nimekirjast 
välja, kuid see andis meile hinge- 
tõmbeaega, sest ka omaosalus ja 
ettevalmistused vajasid seda. Käes- 
oleva, 2017. aasta alguses saime 
taas 20000 eurot toetust ja võisime 
tööd lõpule viia. Keldri täielik väl- 
jaehitamine aga jätkub viimistlus- 


Oleme väga tänulikud Jumala juh- 
timise ja hoole eest, mis meid on 
saatnud ja küllap tahab Tema oma 
nime austada ka seeläbi, et lisab 
inimesi, kes saavad selles kogudu- 
sekojas kohtuda Jeesusega. 


https://www.muinsuskaitseamet.ee/ 
et/load-toetused-ja-kooskolasta- 
mine/kuidas-taotleda-toetust-prog- 
rammist-puhakodade-sailitamine- 
ja-areng 


RAUNO OJASSOO, 
EMK Haapsalu koguduse juhatuse 
esimees ja kohalik pastor 


Narva koguduse tegemistest 


29. juulil 2017. aastal toimus EMK Narva koguduses 
ristimisteenistus. Narva koguduses oli see esimene 
ristimisteenistus enam kui kahekümne aasta järel. Ris- 
timisteenistus toimus Narva Joaorus avalikul rannal. 
Ristiti kaks noort — Bogdan Chesnokov ja Serafima Iva- 
nova. Peale ristimist jätkus pidulik teenistus koguduse 
hoones, kus ristitud võeti vastu koguduse liikmeteks ja 
toimus armulauaga teenistus, kus ristitud said esma- 
kordselt osa Jeesuse ihu ja vere osadusest. 

Peale selle toimus suvel meie koguduses 22.—24. 
augustini laste laager, mille korraldasid koguduse noo- 
red noortetöö juhi Elena Simankova eestvedamisel. 
Laagrisse olid kutsutud lapsed ja teismelised Narva 
linna viiest ühiselamust. Kokku osales laagris üle kol- 
mekümne lapse. Nendega tegeleti kolmel päeval kella 
11.—19-ni. Lapsi toitlustati lõunasöögi ja õhtuootega. 
Ilmnes, et paljud lapsed tulid teenistusele söömata ja 
laagri lõunasöök oli neile esimeseks söögikorraks päe- 
vas, kus nad said sooja toitu. 

Lapsed oleksid soovinud, et laager oleks olnud veelgi 


= EUIb JIOGOBi, 
MALA ON Rakknus 


In Memoriam 


piiskop 


RÜDIGER 
MINOR 


22. veebruar 1939 
- 3. september 
oe 2017 


irikuvalitsus õnnitleb! 


september - Peeter Piirisild 90 
ovember - Rudolf Siirak 90 
7. detsember - Urmas Rahuvarm 70 


mallina, kogudus õnnitleb 


out Asta Euhaste 90 
Otil Eda Kõrgemägi 80 
juuli Matti Hollman 75 
st - Toomas Häng 55 

- Aimi Järvekülg 50 
ts Josep 80 

no Looris 60 

r - Elvi Kutser 80 


pikem, sest seal nendega tegeleti ja nad said korralikult 
toitlustatud. 

Alates 2. septembrist alustame koguduses laupäe- 
viti taas tööd teismelistega, seda korraldab Elena 
Simankova koos koguduse noortega. Loodame, et sin- 
na jõuavad ka paljud laagris osalenud lapsed. 

ERKRIKSEBE 
Narva koguduse pastor 


Pühapäeval, 17. septembril, tähistati EMK Narva 
koguduses emeriitpastor Peeter Piirisilla 90. juubeli- 
sünnipäeva. 


Euroopa Kirikute Nõukogu 
juhtkond külastas Eestit 
17. - 20. augustil 2017 


elegatsiooni võttis vastu 
[Di juhatus: president 

peapiiskop emeeritus And- 
res Põder, asepresident piiskop 
Philippe Jourdan, asepresident 
pastor Meego Remmel, täitevsek- 
retär Ruudi Leinus. Kavas olid koh- 
tumised peaminister Jüri Ratasega, 
siseminister Andres Anveltiga ja 
Usuasjade osakonnaga ning külas- 
tatakse CECi liikmeskirikuid: Ees- 
ti Apostlik Õigeusu Kirik ja Eesti 
Evangeelne Luterlik Kirik. KT 

Fotod: Narva kogudus 


MEILT JA MUJALT 


Üleskutse kogudustele palvetada Eesti maa ja rahva pärast 


»Armsad vennad ja õed, 


oleme Eesti maa ja rahva arengu- 
tega jõudnud teelahkmele. On vali- 
kute koht, ja otsused, mida nüüd 
langetatakse, määratlevad meie 
tulevikku väga oluliselt. /.../. Piibel 
õpetab meid Ef 6 peatükis, et meie 
kui kristlaste võitlus ei ole inimeste 
vastu, vaid vaimse kurjuse vastu, 
mis tahab määrata rahvaste saatusi. 
Siit tuleneb ka tegevusjuhend kogu- 
dusele: meil tuleb paluda ja seista 
vaimse kurjuse jõudude vastu, mis 
tahavad meie maad suunata selli- 
sesse tulevikku, mis oleks meie kui 
kristlaste ja ka meie kui eestlaste- 
le jaoks hukatuslik. /.../. Sellepärast 
tuleme üheskoos kokku, et vaimselt 
oma jalg maha panna. Tuleme palu- 
ma, ja vaimus Taeva poole hüüdma. 
Tahame paluda Jumala hea tahte 
sündimist meie maal, ja Tema plaa- 
ni meie rahva jaoks, Püha Vaimu 
erilist väljavalamist. Me usume kõigi 
Jumala koguduste erinevate andide 
rikkalikkust ühiseks kasuks. 


Usume, et üksmeeles on jõud! 
Seega, on oluline, et oleksime ühel 
meelel ja tõmbaksime ühes suunas. 
Palume Jumala tulevikku oma maa- 
le, Tema tugevat ja püsivat ligiolu, 
et Tema tõde oleks siin au sees./.../.“ 


Niisuguse pöördumise tegi kogu- 
dustele Valguse Tee vabakoguduse 
pastor Mart Metsala, kutsudes krist- 
lasi ühisele ülistus- ja palveteenis- 
tusele Oleviste kirikusse käesoleva 
aasta 29. septembril. Selleks, ,... et 
üheskoos otsida Jumala palet, palu- 
da ja seista preestritena Jumala ees 
meie tuleviku pärast.“ 

Ülistus- ja palveteenistus lõppes 
üleskutsetega panna maha kõik, mis 
takistab kogudustel Kristuse ihuna 
ühiselt edasi minna (konfessionaal- 
ne uhkus, enda paremaks pidami- 
ne, oma teenistuskorra õigemaks 
pidamine, armastamatus, jne), täit- 
maks Issanda käsku viia evangee- 
lium maailma nii sõnas kui teos. 
Olla üleüldise Kristuse kogudusena 
Jumala pildiks ja auks ning tunnistu- 


Eesti Kirikute Nõukogu: võrdse kohtlemise seaduse 
muudatused pole kooskõlas põhiseadusega 


otsiaalministeeriumis on väl- 
S: töötatud võrdse kohtlemi- 

se seaduse muutmise seaduse 
eelnõu, millega soovitakse laien- 
dada diskrimineerimiskeeldu. Eel- 
nõu koostamisel on konsulteeritud 
homoaktivistide ühendustega, kuid 
täiesti on kõrvale jäetud kirikud ja 
teised usuühingud, keda muudatu- 
sed otseselt puudutavad. Eesti Kiri- 
kute Nõukogu leiab, et kavandata- 
vad muudatused võivad ohtu seada 
usuvabaduse põhimõtte. 

Seaduseelnõu paragrahvis 1 lõi- 
kes 1 keelatakse diskrimineerimine 
sotsiaalteenuste saamisel, haridu- 
ses ning avalikkusele pakutavate 
kaupade ja teenuste, sealhulgas elu- 
aseme saamisel, mitte ainult seni- 
sel kolmel alusel — rahvus (etniline 
kuuluvus), rass ja nahavärvus -—, 
vaid ka vanuse, puude, usutunnis- 
tuse ja seksuaalse sättumuse alusel. 
Viimati mainitud alustel on praegu 
keelatud diskrimineerida töövald- 
konnas ja kutseõppes. 

Muudatused toovad kaasa näiteks 
olukorra, kus oma korterit välja üüriv 
kodanik ei tohi enam “diskriminee- 
rida” homopaari. Löögi alla võivad 
sattuda ka usuühendused, kes tegele- 

vad näiteks majutusteenuse osutami- 
se või ruumide rentimisega. 

Ministeerium on eelnõu koostami- 
sel küsinud küll Eesti LGBT Ühingu 
ja homoaktivist Kari Käsperi juhi- 
tud Eesti Inimõiguste Keskuse arva- 
must, kuid on jätnud kõrvale Eestis 
tegutsevad kirikud ja teised usuli- 
sed ühendused. 

Seetõttu saatis Eesti Kirikute Nõu- 
kogu 30. augustil tervise- ja töö- 
minister Jevgeni Ossinovskile kirja, 
milles hoiatatakse, et eelnõus ette 
nähtud muudatused võivad ohtu 
seada usuvabaduse põhimõtte. 

“Kavandatavate muudatuste tule- 
musena puuduks aga usulisel ühen- 
dusel (sh kirikul, kogudusel, kloost- 
ril) või sellega seotud ühendusel, 
nagu ka ükskõik millisel tema liik- 
mel, igasugune võimalus keelduda 
teenuse osutamisest või lepingu (sh 
üürilepingu) sõlmimisest, kui tema 
arvates oleks teenuse osutamisel 
või lepingu sõlmimisel niisugune 
tulemus, mis ei oleks kooskõlas 
organisatsiooni üldise kõlbelise ise- 
loomuga (st selle usulise ühenduse 
seisukohtadega/usutunnistusega),” 
on öeldud EKNi presidendi Andres 
Põderi allkirja kandvas kirjas. 


seks Jumala armastusest kogu loodu 
vastu. 

Usun, et tehtud üleskutse on jät- 
kuvalt jõus igale kristlasele tema 
igapäevastes eestpalvetes. 


Teenistuses osalenu, 
ANNE SALURAID, Tallinna kogudus 


EKN ei pea võimalikuks, et usu- 
lisel ühendusel puuduks edaspidi 
võimalus keelduda oma kinnisva- 
ra üürile andmisest isikutele või 
ühendustele, kes ilmselgelt kasuta- 
vad seda kinnisvara selleks, et pro- 
pageerida seisukohti, mis on risti 
vastupidised selle usulise ühenduse 
seisukohtadega. 

“Oleme veendunud, et nii usulisel 
ühendusel, sellega seotud organi- 
satsioonil kui ka usulise ühendu- 
se liikmel peaks jätkuvalt säilima 
õigus otsustada oma vara kasutami- 
se ja kasutada andmise üle, lähtu- 
valt nendest põhimõtetest ja tõeks- 
pidamistest, mis neil on. Vastasel 
korral tekib küsimus juba ka PS $ 
32 lõike 2 selgest riivest.” 

Omaette õiguslikud mehhanismid 
usuvabaduse tagamiseks tuleks eel- 
nõu koostamisel kindlasti ette näha 
ka üksikisikutele ja nendega seotud 
juriidilistele isikutele, leiab EKN. 
Mitmetes lääneriikides on Eestis 
kavandatavatele muudatustele sar- 
nased normid juba vastu võetud 
ning need on kaasa toonud kohtu- 
asju, kus kristlike veendumustega 
kodumajutuse pakkujad, pagarid ja 
teised on alla jäänud homoaktivisti- 
dele ning saanud karistada. 


Allikas: Meie Kirik / Objektiiv 


27. septembril toimus 
Tallinnas Eesti Rahvus- 
raamatukogu konveren- 
tsisaalis Reformatsiooni 
900. aastapäeva raames 
konverents Konfliktist 
Osaduseni. 


isaks huvitavatele ettekan- 
netele toimus ka sama- 
nimelise raamatu eesti- 
keelse tõlke esitlus. 
Rahvast oli registreeru- 
nud nii arvukalt, et konverents viidi 
Rahvusraamatukogu väikesest saa- 
list üle suurde saali. Eesti Metodisti 
Kirikust oli konverentsile registreeri- 
nud superintendent Taavi Hollman, 
EMK Teoloogilise Seminari rektor 
Meeli Tankler ja allakirjutanu. 
Konverents oli inspireeritud doku- 
mendist "Konfliktist osaduseni", 
mille koostas 2013 aastal Luterlik 
Maailmaliit ja Kristliku Ühtsuse 
Edendamise Paavstlik Komisjon. 
Konverentsil vaatlesid kahe konfes- 
siooni esindajad ühiselt reformat- 
siooni ajalugu ja mõjusid, Martin 
Lutheri teoloogiat ja 50 aastat tagasi 
alguse saanud oikumeenilist dialoogi. 
Konverentsi avasid EELK peapiis- 
kop Urmas Viilma ja Rooma-Katoliku 
Kiriku administraator Eestis piis- 
kop Philippe Jourdan. Tervituskõne 

pidas Saksamaa suursaadik, Eesti 
siseministri tervituse luges ette Ilmo 
Au ja Tallinna linnapea kohusetäit- 
ja kirja luges ette Juhan Paadam. 
Põhiettekannetega esinesid Rooma 
Pontifica Universita della Santa Croce 
professor, dr Philip Goyet, kes lahkas 
dokumenti katoliiklikust perspek- 
tiivist ja õpetaja, EELK Usuteaduse 
Instituudi ja Tartu Ülikooli professor 
dr Thomas-Andreas Põder, kes lahkas 
dokumenti luterlikust perspektiivist. 
Kaasettekannetega astusid üles ja 
arutlesid dokumenti vabakiriklikust 
perspektiivist EEKBLi pastor dr 
Meego Remmel ja õigeusu perspek- 
tiivist EAÕKi metropoliit Stefanus. 
Peale kosutavat lõunasööki toi- 
mus aga paneeldiskussioon, kus koos 
põhiettekandjatega astusid lavale 


MEILT JA MUJALT 


Kontliktist 
osaduseni 


EELK peapiiskop ja RKK eesti piis- 
kop. Lisaks veel ka semiootik profes- 
sor Mihhail Lotman ja kirjandustead- 
lane Rein Veidemann. 

Konverents lõppes ühispalvusega 
Rahvusraamatukogu naabruses asu- 
vas Kaarli kirikus. 

Meelde jäi meeldivalt ka mitu 
korda välja öeldud konstateering, et 
kui katoliiklaste ja õigeusklikega on 
täieliku kirikuosaduseni veel pikk tee 
kulgeda, siis luterlastel on juba täie- 
lik kirikuosadus ja vastastikune tun- 
nustamine nii anglikaanide, metodis- 
tide kui ka reformeeritud kirikutega. 
Oli igati huvitav ja hästi korraldatud 
konverents. 

Tervitades 
ANDRES KAPP 
Tallinna kogudus 

Fotod: EELK/Endel Apsalon 


Tervenduskool 


22.-26. augustini 2017 toimus Tallinna 
metodisti kirikus tervenduskool, mida 
juhatas pastor Larry Eddings koos 
8-liikmelise “Wind of the Spirit” (eesti 
k "Vaimutuul") meeskonnaga USA-st 
ja Indiast. Pastor Larry Eddings of tee- 
ninud pastorina üle kuuekümne aasta 
ning neist üle neljakümne aasta on 
olnud ta tervendusteenistuses. 


Seminaril käsitleti inimese tervenemist nii vaimu, hin- 
ge, suhete kui ihu tasandil. Lisaks sisaldas kool teema- 
sid moondunud Jumala-pildi tervenemisest, tunnetuse 
sõnast, Püha Vaimust, andestusest, seksuaalsest murtu- 
sest, vabastusteenistusest, leinast paranemisest. Semi- 
nari juurde käis ka mahukas töövihik, mis sai seminari 
tarbeks eesti keelde tõlgitud. Loenguid pidasid erinevad 
grupiliikmed ning peale iga loengut oli töögrupp, kus 
osalejad praktiseerisid kolmestes gruppides eestpalvet 
antud valdkonnas. Reede-õhtusel tervendusteenistusel 
teenisid kolmestes meeskondades seminaril osalejad 
ning meeskond kattis neid eestpalves. Seminari jooksu 
kogesid kõik osalejad Jumala Püha Vaimu sügavat tööd 
oma elus ning mitmed tunnistasid ka füüsilist tervene- 
mist. Tervenduskool lõppes loenguga, kuidas teenida 
Jumala Püha Vaimu väes, tuginedes apostlite tegude 
esimesele 5 peatükile ning armulauaga. 

THEA KANT, Võru kogudus 

C, 


Larry Eddings'i tunnistus 


Jumal kutsus mind teenimisse 16-aastaselt, pärast 
seda, kui olin võtnud Jeesuse vastu kui oma Issanda ja 
Päästja. See kutse juhtis mind pakkuma end ordinee- 
ritud vaimuliku kandidaadiks oma pastorile ja piirkon- 

na superintendendile. 19-aastaselt määrati mind koha- 
likku metodisti kogudusse kui üliõpilas-ilmik-pastor. 
Olin sel ajal kolledži teisel kursusel. 

Teenisin seal kolm aastat, kuni lõpetasin kolledži 
ning astusin seminari, kus ma samuti teenisin üliõpilas- 
pastorina kuni seminari lõpetamiseni kolm aastat hil- 
jem. Ma pöördusin tagasi oma kodukonverentsi, sain 
ordineeritud alguses diakoniks, siis vanemaks ning jät- 
kasin teenimist pastorina kohalikes kogudustes. Pärast 
18 aastat teenimist, kogesin ma läbipõlemist, sest nagu 
ma hiljem mõistsin, olin ma püüdnud teenida oma enda 
jõust, mitte Püha Vaimu väes. 

Sel ajal määrati mind kogudusse, mille liikmed olid 
kogenud Püha Vaimuga ristimist ning teenisid Vaimu 
väes. Ma märkasin, et neil oli kogemus millestki, mil- 
lest ma teadsin väga vähe või üldse mitte. Ma hakkasin 
igatsema seda, mis neil oli. Pärast kuut kuud otsimist, 
õnnistas Jumal mind Püha Vaimu ristimisega. Uus vägi 
ja rõõm täitsid minu elu ja teenimise. Ma jäin sellesse 
kogudusse kolmeteistkümneks aastaks — 1970-1983, 
ning olen teeninud siiamaani, praeguseks kokku 65 


Fotod: Thea Kanti kogust 


aastat. 

Pärast kuut aastat jälgimist, kuidas Jumal töötas selle 
koguduste inimeste elus mitmete nähtavate ja edukate 
tulemustega palvetöös, hakkasin ma otsima enam aru- 
saamist tervendusteenistusest. Koos abikaasaga hak- 
kasime otsima koolitust inimestelt, kes olid olnud palju 
aastaid tervendusteenistuses. Me läksime koolitussemi- 
naridele, mida viisid läbi nelipühakiriku juhid, liturgi- 
liste kirikute juhid, samuti iseseisvad kogudused, keda 
Jumal kasutas tervendusteenistuses. Me saime igaühelt 
palju väärtuslikku õpetust ja treeningut ning seejärel 
rakendasime seda oma teenistuses. Peamiselt õppisi- 
me, et Jumal on ustav pidama oma sõna, et ta on Jumal, 
kes tegelikult tervendab. 

Samal ajal hakkasid tulema kutsed kolleegidelt, kes 
olid kuulnud Püha Vaimu tööst koguduses, kus ma 
teenisin. Ma hakkasin vastama neile kutsetele ja minu 
koguduse juhatus andis mulle loa minna kord kuus 
välja reedestele ja laupäevastele üritustele ning kord 
kvartalis kaugemates paikades, jääda ka pühapäevaks. 
Ma hakkasin kaasa võtma ilmikuid, kes samuti andsid 
tunnistusi sellest, mida Püha Vaim kirikus oli tegemas. 

See osa minu teenistusest algas 1976 ning kestis seit- 
se aastat — kord kuus ja kord kvartalis minna ja jagada 
Püha Vaimu tööst ja isikust, kuulutada evangeeliumi ja 
tervendada haigeid. Sellest sai kaks täisajalist tööd — 
kohaliku koguduse pastor ja evangelist teistes kirikutes. 

1982 tundsin ma Jumala kutset paluda määramist 
kohaliku koguduse üleselt ning jätkata ainult terven- 
dusteenistusega. Ma läksin 1983 sabatiaastale ning 
selleks ajaks oli mul grupp ilmikuid, kes reisisid minu 
ja minu naise Audreyga, kes õpetasid, palvetasid ja 
said meeskonna liikmeteks. Samadest inimestest sai ka 
minu teenimistöö algne juhatus. 

Me palvetasime Jumala juhtimist, otsisime Tema tahet, 
millise nimega nimetada see teenimistöö. Tuli mõttes- 
se Johannese 3:8, kus Jeesus ütleb Nikodeemusele, et 
Püha Vaim on nagu tuul — me võime kuulda selle häält, 
kuid me ei tea, kust see tuleb, või kuhu see läheb. Ma 
tegime avalduse USA valitsusele luua mittetulundusor- 
ganisatsioon, mis rahuldati juunis 1983. 

Seega “Wind of the Spirit Ministries” oli sündinud, 
ning Jumal viis meid paikadesse, millest me ei olnud 
teadnudki, seni kuni ta meid Sinna viis. Nüüdseks on 
see sündinud juba 34 aasta jooksul. 

Sellest ajast alates me oleme olnud 12-1 erineval maal 
ja 46-s USA osariigis läbi viimas töögruppe ja seminare 
tervenduspalvest, Püha Vaimu andidest, jüngerlusest ja 
jutlustamisest. Me oleme läbi viinud 5-6 tervenduskooli 
Asbury Teoloogilises Seminaris, Wilmore'is, kaks Para- 
guai Piibli Instituudis, Aldersgate Uuendusliikumise 
keskuses Goodlettsville'is ja paljudes teistes paikades. 
Ma usun, et oleme läbi viinud üle kuuekümne tervendus- 
kooli lisaks kõikidele teistele seminaridele ja üritustele. 

Eesti on olnud üks kõige rõõmustavamaid kogemusi, 
tervenduskooli läbi viies. Usun, et üks peamisi põhjusi, 
miks Jumal on lubanud meid meeskonnana Eestisse 
tulla: et tunnistada igatsuse ja usu sügavust, mis puu- 
dutab Jumala südant ja vabastab tema Vaimu tegema 
tööd, mida Ta armastab teha — tuua oma rahvale terve- 
nemist ja terviklikkust. 

Meie maa on viimastel nädalatel saanud löögi hävi- 
tavate tormide ja kontrollimatute metsatulekahjude 


poolt. Üks pilt, mis tuli minu meeltesse Eestis ning 
Püha Vaimu töö kohta, on samuti nii veest kui tulest. 
Ma usun, et Püha Vaimu “tsunami” peseb üle Eesti ala 
ning ka metodisti kiriku. Tal on juhid paigas — vähemalt 
juhid, keda mina olen kohanud. Ta peseb maha hai- 
getsaamised ja haavad, mille on jätnud okupatsioon ja 
toob värsket, uut elu selle piirkonna kirikutesse. 
Samal ajal näen ma kõiki eesti kristlasi kogemas risti- 
mist püha Vaimu ja tulega, mis põletab ära kõik masen- 
duse, ärevuse, hirmu, ebakindluse ja jõuetuse ning asen- 
dab selle väe, armastuse ja mõistliku meele vaimuga. 
Teil kõigil on Vaim ja annid. Teil on kõik, mis on vajalik, 
et täita Jeesuse poolt antud käsku oma esimestele jüng- 
ritele: “Kuulutage evangeeliumi, parandage haiged ja 
ajage välja kurjad vaimud.” Ma näen: Jeesus ütleb teile, 
et ta on andnud teile autoriteedi selle tegemiseks. Hoid- 
ke kinni sellest autoriteedist ja vaadake, kuidas Vaim 
liigub, et edendada Eesti kirikut — kogu kirikut, ja tooge 
au meie Issandale ja Päästjale, Jeesusele Kristusele. 
Jumal õnnistagu teid, kui te täidate Jumala kutset 
teenimises, millesse Ta on teid kutsunud. Olgu Tema 
nimi kiidetud. 
Tänan veel kord eesõiguse eest olla teiega koos ja 
jagada teiega aulist Issanda, Jumala ligiolu. 
Teie vend ja kaastööline Kristuses 
LARRY EDDINGS, 
“Wind of the Spirit Ministries” juht 


Tunnistus 


oolitusseminaril osalesid mitmed pastorid, eest- 
K riisi ja kaastöölised erinevatest kogudus- 
est üle Eesti. Kogesime imelist Püha Vaimu 
lähedalolu ja sisemist tervenemist, mina kaasa arvatud. 
Olen tänulik Jumalale uute armsate sõprade eest, kes 
neil päevil olid Jumala armastuse instrumentideks. Sain 
isiklikult väga õnnistatud ja sisemiselt üles ehitatud Vai- 
mus, kui pastor Taylor Gallman palvetas mu eest. Ta on 
juba aastaid olnud tervendusteenistuses koos Larryga ja 
teeninud mitmetes USA osariikides, Lõuna-Ameerikas, 
Aafrikas, Filipiinidel, Mehhikos ja Valgevenes. 
Seminar päädis praktilise tervendusteenistusega lau- 
päeval, 26. augustil kell 19 Tallinna metodisti kirikus, 
kusjuures eestpalvetajateks olid tervenduskooli lõpeta- 
nute kolmeliikmelised meeskonnad. See andis kõigile 
võrratu kogemuse teiste inimeste vajaduste eest palve- 
tamisel. Jumal tegi oma tööd. Tänu olgu Tema nimele! 
TOOMAS PAJUSOO, 
Tallinna koguduse pastor 

Jalgrattamatk Valgamaal 


lles teelised, liigume 

oma igapäevastes tege- 

mistes-toimetustes eri- 

nevaid radasid, kuhu 

Jumal juhib erinevaid 
inimesi, kellega vahetame kogemusi 
ja jagame rõõme, muresid, unistusi. 
Nii on kujunenud ka meie iga-aas- 
tane reisiseltskond: on neid, kes 
on osalenud rattamatkal ja tahavad 
ikka ja jälle tulla, ja neid, kellega 
oleme kohtunud ja kutsunud kaasa, 
et ühiselt koos nautida rattasõitu 
Eestimaa erinevates paikades. Meie 
eesmärgiks on veeta see aeg kui 
vähegi võimalik, koos peredega. Nii 
on olnud meil seltskonnas Skuustest 
kuni 70aastasteni. 

Meie jalgrattamatkad said alguse 
sellest, kui kolme sõbra — Urmas 
Sassiani (Tallinna kogudus), Tanel 
Paju (Räpina kogudus) ja Tarmo 
Kübara (Võru kogudus) teed ristu- 
sid, neil tekkis mõte minna jalgra- 
tastega vallutama Võrumaa mäge- 
sid, võttes jõukatsumisele kaasa 


Fotod: TARMO KÜBAR 

ka oma pered ning sõbrad. Matk 
kujunes mitte niivõrd sportlikuks 
jõukatsumiseks, kui meeldejäävaks 
rännakuks keset imeilusat loodust 
koos heade sõpradega. 

Tänaseks oleme juba seitsmel 
suvel võtnud ühiselt ette jalgratta- 
matka, mis on viinud meid Võrumaa- 
le, Põlvamaale, Tartumaale, Ida-Viru- 
maale ja Valgamaale. See on andnud 
võimaluse tulla välja argirutiinist 
ja võimalik, et ka mugavustsoonist 
ning tutvuda mitmekesise Eestimaa 
loodusega, armsate paikade ning 
huvitavate vaatamisväärsuste ja ime- 
liste inimestega. Rattamatk algab 
reedel, kui läbitakse paarkümmend 
kilomeetrit, häälestatakse rattaid ja 
kogunetakse. Laupäev möödub hom- 
mikust õhtuni ratastel, millega läbi- 
takse juba 70-80 km; pühapäevane 
sõit sõltub lähimast kirikust ja või- 
malustest, kuna oleme alati püüdnud 
osaleda ka jumalateenistusel. 

Sellesuvine matk toimus 14.-16. 
juulil Tõrvas ja Valgamaal, kus osa- 


les peaaegu 30 rattasõitjat, läbisime 
110 km. Kohtusime oma teel maa- 
ilmakuulsa Barclay de Tollyga ja 
teiste vähemtuntud, aga toredate 
inimestega, nägime kaunist Lõuna- 
Eesti loodust, põnevaid koopaid ja 
valendavaid viljapõlde, mõisaid ja 
losse, sattusime kogemata ka ühte 
uhkesse pulmapidusse ja kohaliku- 
le vallapeole. Ja nagu ikka, lõp- 
pes meie matk kohaliku koguduse 
jumalateenistusel — sel aastal oli see 
Tõrva Immanueli koguduses. 

Oleme üheskoos kulgenud nii kit- 
sastel kui laiadel, nii siledatel kui 
kivistel teedel, nii ülesmäge kui alla- 
mäge. Oleme tundnud teel teiste 
toetust ja abi, kuulnud põnevaid 
jutte, õppinud tundma reisikaaslasi 
ja näinud imelisi paiku. Jalgratta- 
matk on aidanud leida ennast, saada 
lähedasemaks nii oma kaaslaste kui 
Jumalaga tema loodu kaudu ja võin 
öelda, et see on midagi nii kehale 
kui hingele. 

LEA KÜBAR, Võru kogudus 

Juulikuul rattaga 


matkama Valgamaale... | 


jaah, kõlab ju hästi!? 


Ei saa jätta mainimata, et rattaga sõitmine on minu üks lem- 
miktegevusi. Ei hirmutanud ka eesmärk — sõita palju-palju 
kilomeetreid, sõita mööda kruusateid, läbida tõuse ja järske 
laskumisi ning mitmeid kurve. Kaaslasteks kristlased, peami- 
selt metodisti kogudustest üle Eesti. 

Olin varem selle seltskonna rattaretkedest kuulnud, kuid 
jah, nüüd kui sain teada, et võin ka osaleda, olin rõõmus ja 
otsus minna saigi tehtud. 

Matk oli põnev, vaja oli ka iseennast ületada ja pingutada, 
sest kokku sõitsime rattaga ligi 100 km paari päevaga. Retk 
oli mitmeti õnnistatud (hea ilmaga, vaatamisväärsustega), eri- 
liselt hoitud (ei olnud suuremaid traumasid ega muud seesu- 
gust). Meil oli vahva öömaja (Tõrva misjonikeskus), maitsvad 
toidud (tänu kokkadele ja abilistele, sh mitmekülgse menüü 
koostajale) ja suurepärane seltskond. 

Matk toimus enamjaolt mööda Valgamaad ja kõik vaata- 
misväärsused ja paigad, mida nägin, olid tõesti imekenad, 
lisaks on ju Valgamaa loodus ja teed mitmekesised ja 
imetlusväärsed. Matka viimane päev, pühapäev, oli eriline 
ka seetõttu, et saime osaleda jumalateenistusel Tõrva baptis- 
tikoguduses. 

Teiste matkalistega matkajärgselt muljetades selgus, et kõi- 
gile meeldis tänavune matk väga. Lisaks kinkisid korraldajad 
igale osalejale medali, mis sobis kaela nagu valatult ja tähistas 
sobivalt sportlikku nädalavahetust ning jääb kenaks mälestus- 
esemeks. Ja nii ootan minagi järgmist ühist rattamatka. 

SIRJELI TOMBAK, 
Tallinna kogudus 


Fotod: TARMO KÜBAR 

M juustesse meil halli. 


AASTAD 


Aastad viivad, aastad toovad, 
meie elukangast koovad. 
Viivad kõrvalt mõne kalli, 


Aastad kustutavad ära 
mitme asja võltsi sära. 
Aastad toovad mõistmist sest, 
kus on tuum ja kus on kest: 


Aastadmiivad tervist, rammu, 
lühendavad meie sammu. 
Aastad toovad märkamist, 


varavalges ärkamist. 


Aastad toonud palvejulgust, 
südamesse rahu, valgust 
Seda aastad küll ei vii 
see mu usk ja ki 


MAIRE SIMM, 
august 2016 y 


Jumala elustavast armust 


ja selle eesmärgist 


(Efesose kirja näitel) 


Sissejuhatavat: Efesose kiri on saadetud kogudusele, kes elas Väi- 
ke-Aasia (tänase Türgi) aladel tähtsas sadamalinnas ja kauban- 
duskeskuses. Linna religioossest atmosfäärist saame pisut aimu 
Apostlite tegude raamatu 19. peatükki lugedes — tegeldi nõidumise, 
manamise, ettekuulutamise ja teiste kultuslike praktikatega. Erilist 
austust ja tähelepanu pälvis linna jumalanna Artemis (üsna koomi- 
list lugu möllust Efesoses oleme kindlasti lugenud). Olemasolevale 
infole tuginedes võib teha järelduse, et Efesoses sündinud kristliku 
koguduse enamiku moodustasid pöördunud paganad: ,Ja paljud 
nendest, kes olid saanud usklikuks, tulid ning tunnistasid ja rääki- 
sid oma tegudest. Aga paljud neist, kes olid tegelnud nõiakunstiga, 
tõid oma raamatud kokku ja põletasid need ära kõikide silma all. 
Ja kui nende hind kokku arvestati, leiti see olevat viiskümmend tu- 
hat hõberaha. Nõnda võimsalt kasvas ja tugevnes Issanda sõna.“ 
(Ap 19:18-20.) Paulus ise kirjutab sellest perioodist oma teenimis- 
töös järgmist: , Efesosse jään ma aga nelipühani, sest mulle on siin 
avanenud uks suureks ja tõhusaks tööks, ent vastaseid on palju.“ 


(IKr 16:8, 9.) 


iisuguses olukorras 
ei olnud kogudusel 
kindlasti kerge, ja se- 
da teadis ka Paulus. 
Nii kirjutabki ta nei- 
le julgustava kirja, tehes seda talle 
omasel viisil, nimelt, peamisi Kris- 
tuse lunastustöösse puutuvaid tõde- 
sid uuesti ja uuesti korrates. ,Üht ja 
sedasama teile kirjutada ei ole mulle 
tüütav, aga teid teeb see kindlaks“, 
kirjutab ta näiteks filiplastele (FI 
3:1). Rajatud koguduste karjasena 
peab apostel tähtsaimaks koguduse 
ühtsust ehk teisiti öeldes, olla üks 
Kristuses. Miks? Sest kui vastassei- 
su ja lahkhelisid kogeti väljastpoolt, 
siis eeldas ja soovis Paulus, et vähe- 
malt kristlased oleksid üksmeelsed. 
Mõistes, et see on Kristuse lunastus, 
mis neid on teinud inimestena võrd- 
väärseteks ja äratanud armastuse 
ning hoolimise üksteise vastu — olgu 
ta siis juut või pagan. 
Kuivõrd tähtis on koguduse 
üksolemine Kristuses, seda rõhutab 

Paulus mitmete erinevate näidete- 
ga elust: kogudus on sarnane ihule, 
selle peaks on Kristus; või nagu ehi- 
tus, mille nurgakivi on Kristus; või 
siis jälle abielunaine, kellele Kris- 
tus on otsekui meheks. ,Üks ihu ja 
üks vaim, nagu te olete ka kutsutud 
üheks lootuseks oma kutsumise 
poolest; üks Issand, üks usk, üks 
ristimine, üks Jumal ja kõikide Isa, 
kes on kõikide üle ja kõikide läbi ja 
kõikide sees“, võtab apostel täht- 
sa sõnumi kokku (Ef 4:4-6). Samas 
on kirja lugedes selge, et niisugune 
mõte pole vaid Pauluse soovunelm, 
vaid toetub sügavale äratundmisele 
Jumala etteulatuvast plaanist pääs- 
ta Kristuse läbi terve maailm. Juba 
kirja alguses meenutab ta kogudu- 
sele varem öeldut: , Nõnda nagu Ju- 
mal on meid Kristuses valinud enne 
maailma rajamist olema pühad ja 
laitmatud tema palge ees armastu- 
ses, meid ette määrates lapseõigu- 
se osalisteks Jeesuse Kristuse kau- 
du enese juurde oma tahtmise hea- 


meelt mööda, tema armu kirkuse 
kiituseks.“ (Ef 1:4-6a.) Tõepoolest, 
sellega ütleb apostel välja kogu Ju- 
mala plaani. 


Kahtlemata toetus koguduse üks- 
olemise jumaliku tõe äratundmine 
Pauluse enda kogemusele Damas- 
kuse teel, kui Jeesus talle seal en- 
nast ilmutas. Saadud ilmutusele — et 
paganadki on kaaspärijad ja ühes 
ihus ja osalised Jumala tõotusest 
Kristuses Jeesuses evangeeliumi 
kaudu — toetus Paulus edaspidi ka 
ülejäänus. 

Sissejuhatavas osas rääkisin pisut 
sellest, millisest sotsiaal-religioos- 
sest keskkonnast koguduseliikmed 
pärit olid — ebausk, maagia, nõidus 
ja muu säärane (kogu impeeriumis 
tunti Efesost kui ,maagia-linna“). 
Apostlite tegude raamatust loeme, 
et Paulus õpetas seal oma esimesi 
samme tegevat kogudust üle kahe 
aasta (Ap 19:10), kirjas peab ta aga 
vajalikuks ,üht ja sedasama“ neile 
meelde tuletada, nimelt, millest Ju- 
mal neid — endisi paganaid — õieti 
päästnud oli: ,Jumal on teinud ela- 
vaks kateid, keste olite surnud oma 
üleastumistes ja pattudes, milles te 
varem käisite selle maailma ajastu 
viisil, vürsti viisil, kellel on meele- 
vald õhus, vaimu viisil, kes nüüdki 
on tegev sõnakuulmatute laste seas; 
kelle seas ka meie kõik varem käi- 
sime oma lihalikes himudes, tehes 
liha ja mõtete tahtmist mööda, ning 
me olime loomu poolest viha lapsed 
nagu teisedki.“ (Ef 2:1, 2.) 

Võib olla julgustaks vahel meidki 
oma usuteel käimise meenutami- 
ne ja kõrvutamine selle olukorraga, 
mille oleme täna? Endale osaks saa- 
nud armu tunneksime selles kõhkle- 
mata ära. Efeslasi julgustab Paulus 
seevastu järgmiste sõnadega: , Aga 
Jumal, kes on rikas halastuselt, on 


meid koos Kristusega teinud elavaks 
oma suure armastuse pärast, millega 
ta meid on armastanud, kuigi me oli- 
me surnud üleastumistes — on meid 
ühes Kristusega teinud elavaks“ 
(2:4, 5). Kahekordse kinnitusega — 
»te olete päästetud armu läbi“ — ta- 
hab Paulus ilmselgelt kogudust jul- 
gustada, et Jumala etteulatuv plaan 
inimkonna päästmiseks on tõeks 
saanud ka nende enda kogemuses. 


Nii joonistub kirja teksti kaudu 
selgelt välja pilt Pauluse arusaami- 
sest Kristuse saladusest, nagu ta ise 
ka kirjutab: , Seda lugedes te võite 
mõista minu arusaamist Kristuse 
saladusest, mida muistsete põlvede 
aegu ei antud teada inimlastele nii, 
nagu see nüüd on ilmutatud tema 
pühadele apostlitele Vaimus: et pa- 
ganadki on tõotuse 
(st Aabrahamile an- 
tud tõotuse), kaas- 
pärijad ... “ (3:4-6a.) 

Pühakirja lugenu- 
na teame, et Jumal 
mõistis inimkonna 
üle kohut siis, kui 
Ta inimese oma va- 
hetust ligiolust välja 
heitis, kuna see oli 
Jumala käsule sõ- 
nakuulmatu. Kuid 
õnneks ei räägi 
Pühakiri midagi sellest, nagu oleks 
Jumal tekkinud olukorraga rahule 
jäänud, hoopis vastupidi. Tema kui 
Looja valutas juhtunu pärast südant 
ega saanud seda lihtsalt hüljata! Pü- 
hakiri nimetab niisugust hoiakut 
Jumala armastuseks. Juudi religioo- 
nifilosoof Leo Beack kirjutab Juma- 
la armastusest nõnda: , Piibli keeles 
leiab sõna armastus (hesed ka halas- 
tuse ja ustavuse mõttes) tähenduse 
ema armastuses lapse vastu — see on 
kõige loomulikum, kõige andvam ar- 
mastus, mis ei teki ega kujune, vaid 
mis on sama vana kui elu, millele ta 
end pühendab. /..../. See väljendab 
üksnes armastust, mis on alati ole- 
mas olnud ja mis on alati olemas.“ 


Mõtleme ehk liialt tihti, et jääme 
mõne eksimise või ülesastumise 
tõttu Jumala armust ilma; et Jumal 
oma pilgu meie pealt ära pöörab; on 
isegi vihane? Enamike kristlaste ko- 
gemuse najal võib õnneks öelda, et 
just siis on Jumal oma loodule kõige 
lähemal, seda päästa püüdes: ,Sest 


Mõtleme ehk liialt 
tihti, et jääme 
mõne eksimise või 
ülesastumise 
tõttu Jumala 
armust ilma; 
et Jumal oma 
pilgu meie pealt 
ära pöörab; 
on isegi vihane? 


ta teab, millised me oleme; Tal on 
meeles, et oleme põrm,“ laulab psal- 
mi autor (Ps 103:14). Jeesus ütleb ju 
sama: ,,Mis te arvate? Kui ühel ini- 
mesel juhtub olema sada lammast 
ja üks neist ära eksib, eks ta jäta 
need üheksakümmend üheksa mä- 
gedesse ja lähe otsima eksinut?“ (Mt 
18:12.) 


Paulus oli Jumala vabastavat armu 
ja armu sügavust ise kogenud ning 
seepärast kirjutab ta: ,Sest teie ole- 
te armust õndsaks saanud usu kau- 
du ja see pole mitte teist enestest; 
see on Jumala and; mitte tegudest, 
et ükski ei saaks kiidelda“ (2:7, 8). 
(Tõenäoliselt on Paulus vihjanud 
siin ka neile, kes propageerisid li- 
saks usule Kristusse Vana Testa- 
mendi seaduse pidamist, nagu oleks 
usk vaid siis õigustatud). 
Kuid eks teame omastki 
kogemusest, et lihtsam on 
väliste toimingute kaudu 
usku ülal pidada kui usust 
tulenevate tegudega seda 
kinnitada. 


See, mida Paulus Kris- 
tust ja ainult Kristust 
päästjana esile tõstes ta- 
hab öelda, on tõde, et ainu- 
üksi inimene Jeesus võis 
inimkonna jaoks ära la- 
hendada ta põhiküsimuse 
— see on küsimus patu väest ja mee- 
levallast olla sõnakuulelik Jumalale. 
Ehk kui küsiksime teisti: kust tuleb 
võime kuuletuda Jumala sõnale? Iis- 
raeli rahva nurinad kõrbes ja hilise- 
mad ahvatlused teenida teisi juma- 
laid tulid just meelevalla puudumi- 
sest. Kindlasti olid efeslased ise oma 
varasemas elus kogenud, 
et ei maagilised toimin- 
gud, ei loitsud ega talis- 
manid või ohverdamised 
jumalatele andnud neile 
täit garantiid. Pigem olid 
nad olnud oma jumalate 
tujude meelevallas. 


Niisiis oli meelevalla küsimus 
oluline teema, samas ka vastus kü- 
simusele, millest Jumal neid — en- 
disi paganaid — õieti päästnud oli. 
Paulus väljendab seda mõistega 
»elavakstegemine Kristuses“, mis 
ei tähenda ju muud kui osasaamist 
Jumala Vaimust Kristuse surnuist 
ülestõusmise tõttu. Jeesuse apostel 
Johannes on talletanud sama mõt- 


»Me oleme 
siis tema teos, 
Kristuses Jeesuses 
loodud heade 
tegude tegemi- 
seks.“ 


te ühte Piibli kuldsalmidest: , Aga 
kõigile, kes tema vastu võtsid, andis 
ta meelevalla saada Jumala lasteks, 
neile, kes usuvad tema nimesse.“ 
(Jh 1:12.) St, meelevalla elada Ju- 
mala sõna kohaselt. 


Järelikult on siis Kristuse surmast 
ja ülestõusmise väest osasaamine 
osaks Jumala etteulatuvast pääst- 
misplaanist, sest ainult nii saab see 
täita Jumalat saadud ülesannet maa- 
ilmas — austada oma eluga Jumalat, 
Loojat ja hoolitsevat Isa, nagu Pau- 
lus tõdeb: ,, Me oleme siis tema teos, 
Kristuses Jeesuses loodud heade 
tegude tegemiseks.“ (2:10.) Apostel 
viitab selle ütlusega kindlasti loo- 
misloole ja aega, mil osadus Jumala 
ja inimese vahel oli veel rikkumata. 
1. Moosese raamatu autor on loo 
üles tähendanud nii: ,Ja Jumal lõi 
inimese oma näo järgi, Jumala näo 
järgi lõi ta tema, ta lõi tema meheks 
ja naiseks. Ja Jumal õnnistas neid, 
/..1“ ,Ja Issand Jumal võttis inime- 
se ja pani ta Eedeni aeda harima ja 
hoidma“ (1Ms 1:27, 28; 1Ms 2:15). 


Inimene kuulub siis lahutama- 
tult Jumala juurde ja Jumal saab 
avalikuks päästetud inimese elus 
ja tegudes. ,Tee seda, mida Jumal 
käsib, siis tead sa ka seda, kes Te- 
ma on;“ nagu Baeck kirjutab: ,Ju- 
mala olemuse tundmine tähendas 
prohvetite jaoks teadmist, et Ta on 
õiglane, äraostmatu, head sooviv, 
armuline ja pikameelne; teadmist, 
et Ta katsub uurib läbi inimese sü- 
dame; teadmist, et Ta on määranud 
inimese heale (ehk, soovib, et ini- 
mene elaks headuses, aut.). Juma- 
la tundmine õpetab meile seda, 
mis inimene olema 
peaks /.../. Jumala 
teed on teed, mida 
mööda inimene käi- 
ma peaks - et hoida 
Igavese teed ja teha, 
mis on Õige ja ko- 
hus“ (1Ms 18:19). 

Ja lõpetuseks, Pauluse kiri efes- 
lastele juhatas nii neid kui juhatab 
meid mõistma Jumala päästeplaa- 
ni sügavust ja iga üksiku inimese 
kutsumise tõsidust — see on — ilmu- 
tada päästetute kaudu ennast maa- 
ilmale. 


ANNE SALURAID, 
Tallinna kogudus 

Jom Kippur - 


LEPITUS 


MARGIT PRANTSUS 


SISSEJUHATUS 
SÜGISPÜHADESSE 


Tervelt kolm nädalat kestab igal sügisel juu- 
di pühade hooaeg. See algab roš hašana ehk 
Uusaasta pühaga, millele järgnevad kümme 
Aukartuse päeva. Kümnendal päeval on jom 
kippur ehk lepituspäev ning nädala jagu hil- 
jem lõpetab sügispühade hooaja kaheksa päe- 
va kestev sukot ehk lehtmajade püha. 

Juudi kalender ei lange kokku meil käi- 
bel oleva Gregoriuse kalendriga, mistõttu on 
meie vaatevinklist võetuna igal aastal juu- 
di pühad umbes kuu aja võrra nihkes. Roš 
hašana on näiteks mõnel aastal septembri 
alguses; teisel aastal jällegi oktoobri algu- 
ses. Roš hašana alustab juudi kalendri järgi 
uut aastaringi; esimeseks kalendrikuuks on 
tisrikuu. 

Käesoleval aastal algas juudi uus aasta 20. 
septembri õhtul; lepituspäeva tähistatakse 
29. septembri õhtust 30. septembri õhtuni ja 
lehtmajade püha on 4. oktoobri õhtust 13. 


oktoobri õhtuni. Iisraelis kestab lehtmajade 
püha päeva võrra vähem kui mujal maades. 


Jom kippur ehk lepituspäev on piib- 
lis esitatud heebreakeelse nimega 
jom ha-kipurim ehk lepituste päev. 
See on juudi kalendri aastaringi kõi- 
ge tõsisem ja pühalikum päev. Selle 
kohta on räägitud 3. Moosese raa- 
matus 23. peatükis salmides 27-32: 
»Aga kümnes päev selles seitsmen- 
das kuus on lepituspäev; see olgu 
teile pühaks kokkutulekuks: alan- 
dage siis oma hinged ja ohverdage 
Issandale tuleohvreid! Sel päeval 
ärge tehke ühtegi tööd, sest see on 
teile lepituspäevaks, mil teie eest 
lepitust toimetatakse Issanda, teie 
Jumala ees! Jah, igaüks, kes sel 
päeval ennast ei alanda, hävitatagu 
oma rahva seast! Ja igaühe, kes sel 
päeval teeb mingit tööd, ma hävitan 
tema rahva seast! Ärge tehke siis 
ühtegi tööd; see olgu teie sugupõl- 
vedele igaveseks seaduseks, kus te 

iganes asute! See olgu teile täieli- 
kuks hingamispäevaks ja hingede 
alandamiseks! Algusega kuu ühek- 
sanda päeva õhtul, õhtust õhtuni, 
pidage seda oma hingamispäeva!” 
Niimoodi on tooras ehk Moose- 
se raamatutes räägitud lepituspäeva 
kohta. Sõna kippur arvatakse päri- 
nevat sõnast kafar või kofer, mis 
heebrea keeles tähendab lunastust — 
lunastamist asendusohvri näol. Ohv- 
rilooma vere valamise läbi saab ini- 
mese patt lepitatud. Pannes käed sel- 
le looma peale, tunnistatakse tema 
peale patud, mis on kuulunud inime- 
sele. Seejärel ohvriloom tapetakse. 
Piibliaegadel oli jom kippur see 
päev, kui ülempreester ainsa kor- 
rana aastas sisenes templi kõige 
pühamasse paika, ohverdades seal 
esmalt enda pattude eest ja seejä- 
rel kogu rahva pattude eest. Süütu 


PÄEV 


Maurycy Gottliebi maal "Juudid palvetamas sünagoogis Yom 
Kippuri ajal" (1878) 


loom pidi surema inimeste pattude 
eest — nii-öelda elu elu vastu. Täna- 
päeval ei ole enam templit. Jeruusa- 
lemma südames asunud teine tem- 
pel hävitati aastal 70 m.a.j. Kui ei 
ole templit, ei ole ka traditsioonilist 
ohvriteenistust, kuna loomohvreid 
võis tuua vaid templis. Aga lepitus- 
päeva tähistatakse juutide seas sel- 
lele vaatamata tänaseni paastumise 
ja palvetamisega, kuigi ohverdamist 
templi puudumisel enam ei toimu. 
Rabiinlik traditsioon ütleb, et nüüd 
on iga inimene ise vastutav selle 
eest, et ta oma patud Jumala käest 
andeks paluks ja Jumalaga lepita- 
tud saaks. 

Messiaanlikud ehk Jeesust oma 
Päästjana tunnistavad juudid usu- 
vad, et Jeesus on see, kes on ini- 
mesed Jumalaga lepitanud. Jeesus 
on see ülempreester, kes, nagu ka 


Heebrea kiri Uues Testamendis kir- 
jeldab, on ühe korra ja jäädavalt 
oma elu ristil ohvriks tuues inim- 
konna Jumalaga lepitanud ning on 
meid vaenlase käest päästnud. 

Suurem osa Iisraelis elavatest 
messiaanlikest juutidest peavad ja 
pühitsevad jom kippurit ehk lepi- 
tuspäeva nagu religioossed juudid. 
Seda peamiselt selleks, et end juudi 
rahvana identifitseerida. Paastutak- 
se 25 tundi järjest ja pühendatakse 
suurem osa päevast Jumala otsimi- 
sele. Aga teatakse, et Jeesuse on 
meie patud juba lepitatud. 

Toora keskse raamatu ehk 3. Moo- 
sese raamatu mõtteks on pühadus. 
Seal on palju räägitud erinevatest 
korraldustest ja ohvrisüsteemist, ja 
selle kõige mõte on pühadus ja puh- 
tus — et inimesed saaksid elada puh- 
tana Jumala ees. Eelkõige tehakse 
põhimõtteliselt vahet, mis on puhas 
ja mis ei ole puhas. Sest eriti täna- 
päeva maailmas kipuvad need piirid 
väga sageli hägustuma. Jumala idee 
3. Moosese raamatu erinevate kor- 
ralduste ja reeglitega ja ka lepitus- 
päevaga näib olevat see, et inimesed 
oleksid puhta südamega ja elaksid 
püha elu Tema ees. 

Juutide traditsiooni järgi on eel- 
nenud jom kippurile suur meelepa- 
randusaeg, nn Aukartuse päevad, 
mil on palvetatud, oma südamesse 
vaadatud, eksimused nii Jumalalt 
kui inimestelt andeks palutud ning 
vajalikke muudatusi oma elus teh- 
tud — nii mõttetasandil kui ka kõva 
häälega välja öeldud. 

Juudiusus on huvitav asi ka see, 
et mis puudutab inimeste-vahelisi 
eksimusi, tuleb kõigepealt andeks 
paluda inimeselt, kelle vastu on 
eksitud ning alles seejärel Jumalalt. 
Sest kui inimeselt, kelle vastu eksiti, 
andeks ei ole palutud, mis andeks- 
andmist siis Jumalalt oodata? Selli- 
ne on juudiusu seisukoht. 

Roš hašanast ehk uue aasta algu- 
sest peale kestnud meeleparandus- 
aeg tipneb suure lepituspäevaga, 
mil saab selgeks, millise tuleva aas- 
ta lubab Jumal igale inimesele osaks 
saada — juudid usuvad, et selleks 
päevaks saab see kirja ja pitseeritud 
Jumala taevastesse raamatutesse. 
Ja uus aasta tuleb iga inimese jaoks 
vastavalt selline, kuidas ta meelt 
on parandanud oma eelmise aasta 
vigadest ning kas ta on andeks palu- 
nud inimestelt ja Jumalalt. 


William Holman Hunt - ohvriloom. 


GERHARD KROLL 
TEMPLITEENISTUSEST 


Gerhard Krolli suurteosest pealkir- 
jaga ,Jeesuse jälgedel“ saab lugeda 
selle kohta, kuidas see juudi kalend- 
riaasta kõige erilisem ja olulisem 
päev — lepituspäev — muistses templis 
välja nägi: Templi kõige salajasem 
koht oli kõige püham paik - ruu- 
dukujuline ruum küljepikkusega 10 
meetrit, mida pühast paigast eraldas 
suur vahevaip. Siin oli Saalomoni- 
aegses templis seaduselaegas, man- 
na, Aaroni kepp ja mõlemad Siinai 
mäe käsulauad. Heroodese-aegses 
teises templis oli kõige püham paik 
täiesti tühi. Kolme sõrme kõrgune 
kivi tähistas kohta, kus oli olnud esi- 
mese templi hävitamisest kadunuks 
jäänud seaduselaegas. 

Sellesse ruumi ei tohtinud astuda 
ühegi inimese jalg ja seda ei tohti- 
nud näha ühegi inimese silm. Ainult 
ülempreester võis üks kord aastas, 
lepituspäeval, siseneda kõige püha- 
masse paika, et nn. põhjakivil, kus 
oli olnud seaduselaegas, ligiolevale 
Jumalale suitsutusohver tuua. 

Kui tahes kaugele inimkonna aja- 
lukku me tagasi vaatame, on alati 
ohverdatud. Ohver väljendab reli- 
gioosset veendumust, et inimene 
kuulub Jumalale. Inimene peab tun- 
nistama Jumala ülemvõimu ja loo- 
javäge ning kuulutama Tema au. 
Jumala tunnistamine ei tohi aga seis- 
neda vaid sõnades — seda tuleb väl- 
jendada ka andumuse abil. Inimene 
peab end andma Jumala tahte mee- 
levalda. See sünnib ohvri kaudu. 

Ohverdamise tähendus määrati 
Iisraeli jaoks täpselt kindlaks pärast 
Egiptuse orjapõlvest vabanemist, kui 
Iisrael sai Siinai mäel Jumala Sea- 
duse, mis määras ohvrite arvu ja 
ohverdamise korra reeglid. Igapäe- 
vane ohvrikultus nõudis hommikul 
ja õhtul suitsutusohvrit, üheaastase 
veatu jäära põletusohvrit, lisaks joo- 
gi- ja roaohvrit. Veel enne koitu ära- 
tas templiametnik teenistuses olevad 


preestrid, kes magasid sisemise ees- 
õue kambris. Kui nad olid preestri- 
rõivad selga pannud, loositi nende 
vahel välja ohvriteenistuse eri toi- 
mingud. Loosiga määratud pesid siis 
vasknõus käsi ja jalgu ning alustasid 
tööd. Ühed pühkisid põletusohvri- 
altari tuha kuldsetesse ämbritesse, 
teised puhastasid seitsmeharulist 
küünlajalga ja täitsid selle õliga, kol- 
mandad avasid templi väravad. 

Koidu puhkemisel toodi lamba- 
kambrist ohvritall. Preestrid jootsid 
looma kuldsest peekrist, siis tall 
tapeti, nüliti ja tükeldati. Üks prees- 
ter võttis ohvriverd ja piserdas sel- 
lega altari kõige esileküündivamaid 
osi — altarisarvi altari neljas nurgas. 
Altar oli Jumala erilise kohalole- 
ku paik. Kui veri, mis tähendas 
elu, altari sarvedele määriti, oli see 
tõenduseks Jumalale, et üks elu on 
ohverdatud ja võlg tasutud. 

Pärast ohvilooma tapmist palve- 
tasid preestrid üheskoos suurt pal- 
vet ,,Kuule, Iisrael“. Siis loositi kolm 
preestrit, kes pidid tooma suitsutus- 
ohvri. Kui suitsutusaltar ja seitsme- 
haruline küünlajalg olid puhastatud, 
viis esimene preester süsi kullast 
pannil põletusohvrialtarilt kullast 
suitsutusohvrialtarile, pühasse pai- 
ka. Teine preester võttis karbike- 
se suitsutusrohtudega, mida kolmas 
sütele puistas. Kui esimene ja teine 
preester, olles oma kohuse täitnud ja 
Jumala ette silmili langenud, pühast 
paigast lahkusid, jäi kolmas viiru- 
ki põletamisel — kogu ohvritalituse 
kõige pidulikumal hetkel — üksinda 
pühamusse. Ta ei tohtinud aga ohvri 
toomisega viivitada ega liiga kaua 
templis viibida, et, nagu talmudis on 
öeldud , Iisrael kartma ei hakkaks, et 
ta ei suutnud Jahve lähedust taluda“. 

Just sellisel hetkel juhtus, et tee- 
nistuses olevale preester Sakariasele 
ilmus ingel Gabriel ja kuulutas talle 
poja sündi, kellele ta pidi nimeks 
panema Johannes. Luuka evangee- 
liumi 1. peatükis on öeldud, et "Rah- 
vas oli ootamas Sakariast ja pani 
imeks, et ta nii kaua viibis templis". 
Nimelt andsid preestrid pärast suit- 
sutusohvri toomist templi astmetel 
rahvale oma preesterliku õnnistu- 
se. Seepeale viskasid kuus preestrit 
tapetud ohvritalle tükid põletusohv- 
rialtari leekidesse. Preestrite puhu- 
tavate hõbepasunate helide saatel 
heitis rahvas Jahve ette silmili maha. 

(Lk. 137) 

Tere 
Lisraeli- 
maalt! 


Eelmises ajakirjas alustasime 
lugu nelja eestlase viibimisest 
Iisraelis. Rahvusvahelise Sar- 
EI programmi raames teeni- 
sid nad vabatahtlikena Tis- 
raeli Kaitseväes. Sellest reisist 
sündisid kirjad kodustele. 


02. aprill 2017 


Oleme puhkamas Ashdodis järje- 
kordsest tihedast töönädalast sõja- 
väebaasis. 

Eelmise kirja lõpetasin hetkel, kui 
läksime Jeruusalemmas Holokausti 
muuseunisse ning sealt armeebus- 
siga tagasi kõrbesse. Yad Vashem, 
nagu seda muuseumit nimetatakse, 
mõjub alati iselaadselt, hoolimata 
kui palju seal käinud oled. Meie gii- 
diks on hallipäine juudi vanahärra, 
kelle sügavates kurbades silmades 
vilksatavad aeg-ajalt lõbusad säde- 
mekesed. Tal on võime lühikese 1,5 
tunniga liikuda läbi päratu suure 
hoone- ja infokolossi ning seada me 
ette lugu inimkonna ühest tume- 
damast ajaloohetkest. Ringkäigu 
lõpul vaatavad vana juudi elutargad 
silmad meile otsa ja ta ütleb: ,Är- 
ge mõelge nii, et küll olid kurjad 
ajad! Kurjus on jätkuvalt olemas ja 
tegutsemisvalmis, ent tema vägi ja 
toimimisvõime sõltub meie igaühe 
valikutest ja otsustest.“ 

Baasis korrastame väeosa terri- 
tooriumi. Töötame gaasi- ja ben- 
siinihoidlas, mis tuleb puhastada 
taimedest ja prügist. Mingit erilist 
taimkatet siin küll ei ole, kuid see, 
mis ennast liiva ja kivide vahele on 
juurinud, hoiab sealt ka kirglikult 
kinni. Kõigele lisaks on kõrbeisen- 
did varustatud päris õelate ogade 
ja okastega. Hea et võtsime Eestist 
targu kaasa töökindad, norrakad 

on sunnitud läbi ajama kummikin- 
naste pakiga. Kujutlege neid oigeid 
ja ohkeid, mida nõeljate pusade 
kilekindaga kotti surumine tekitab! 
Taimkate eemaldatakse tuleohutu- 
se pärast, sest suveks muutuvad 
praegused rohelised, kirevaõielised 
tuustid takuküünaldeks. 

Heakord ei ole armee primaar- 
ülesanne ning seetõttu napib tööva- 
hendeid. Saame 16 inimese peale 4 
kirkat, mättalabida, labida, kõbla, 
oksakäärid, katkise varrega muru- 
reha, veel jupima varrega plast- 
massreha ning kilekotirullid. Kõik! 
Pole siis ime, et tööriistade peale 
»ihutakse hammast“ ja nii mõni- 
gi vaatab kiiva silmaga seda, kes 
võidukalt mingi riistaga tööle mar- 
sib. Kaks kätt on aga igaühel ning 
veidike nuppu ja vedamist ka. Nt 
mina leian endale liiva seest kahv- 
li, millega annab edukalt palmi- ja 
põõsaaluseid kaabitseda ning isegi 
maapinda tasandada. Hans silmab 
prügimäel vana roostes raudreha, 
millele ,ta harjavarre taha lõi ja tro- 
feena uhkelt mulle tõi“. 

Ja siis teeääred ja elektriliini alu- 
sed. Igaüks saab oma lõigu ja nii 
ta läheb: kirka-labidarinne ees, siis 
palmipügaja, sodikorjaja ning reha- 
mees silib maa kenasti puhtaks. Töö 
ei ole kerge: päike sirab lagipähe, 
palavus, tolm, sõdurivormi seljast 
võtta ei tohi. Õnneks läkitab Jumal 


Araablane Josef meile kuuma teed serveerimas. 


Fotod erakogust 


ikka jahutavaid tuuleiile. Kogu vae- 
va korvab teadmine, et meie abi 
vabastab sõdurid tegelema palju 
tähtsamaga. Täpselt nagu kogudu- 
seski, kus vabatahtlike hindamatu 
töö võimaldab vaimulikel pühendu- 
da oma põhimissioonile. 

Päris palju on siin vene keelt kõne- 
levaid juute — Ukrainast, Tšetšee- 
niast, Valgevenest, Gruusiast. Iga- 
ühel oma lugu ja arvamus elust Iis- 
raelis. Tunda on, et kohanemine ei 
ole päris valutu. Ei ole lihtne lahti 
kiskuda maast, kus oled sündinud 
ja kasvanud ning tulla uude kesk- 
konda, olgugi et tegemist on su esi- 
isade maaga. Elu Iisraelis on kallis. 
Mõned kaaluvad peale armeeteenis- 
tuse lõppu tagasiminekut oma endi- 
sele kodumaale. Vaevalt et nad seal- 
gi rahu südamesse saavad. Jumala 
sõrm on juudi rahva peal ning nad 
peavad kogunema Tema poolt mää- 
ratud Maale. 

Väliõppuste laoga tegelemine 
toob palju elevust. Meid juhendab 
väikene, musta habeme ja prillide- 
ga mees, keda kutsutakse ,,köögi- 
kindraliks“. Hoone sisaldab kõik- 
võimalikku liivatolmuga kaetud 
nodi: potid, pliidid, nõud, plakatid, 
küünlad, palveraamatud. Punajuuk- 
seline, pikkade oimulokkidega rabi 
kontrollib pingsalt õuele tassitud 
kaste. Tema huviorbiidis on kirjan- 
dus ning teenistusriistad. Puhastan 


Gazast tulistatud raketid Sderoti 
linna politseimuuseumis 


parajasti ühte kasti, kus on hanukka 
küünlad ja küünlajalad. Pihku jääb 
üks vana nikerdustega küünlajalg. 
Jään seda silmitsema. Köögikind- 
ral on seda märganud: kohe on ta 
kõksti mu kõrval ning küsib, kas 
tahan seda endale. Kes ei tahaks! 
»Pane siis endale kotti! Tee korda 
ja saad ilusa shabbati küünlajala.“ 
Ei lase seda enam teist korda öel- 
da. Mees läheb aga veel lahkemaks 
ja teatab, et igaüks võib siit midagi 
mälestuseks võtta. Igatahes saame 
ühisel jõul suure tööga ühele poole. 
Köögikindral on tänulikkus ise ja ta 
nägu särab rahulolust. 

Sellese nädalasse jääb ka üks tõsi- 
ne läbielamus. Ootamatult tuli tea- 
de, et Sar-El juhtkond plaanib meie 
üleviimist teise väeosasse. Õhujõu- 
baasid pidid teiste üksustega võrrel- 
des olema niigi paremas korras ning 
meie tööd vajatakse mujal. Rahval 
ei lähe enam söök ega jook alla. 
Õnnetu on ka baasirahvas. Käime 
rääkimas oma ülevaataja Noaga, ka 
tema ei tahaks siit lahkuda. , Aga 
minge teie rääkige ohvitseriga, võib 
olla annab midagi teha.“ Ohvitser 
aga laiutab käsi — käsu vastu ei saa. 
Noa võtab telefonikõne ülemuse- 
le ja palub meil rääkida, kui väga 
tahaks grupp siin jätkata. Vastus 
on selge ,,ei“. Kõik teed jooksevad 
kinni, lootus kaob. Tuleb leppida ja 
usaldada Jumalat. 

Baasi juhtkond korraldab meile 
viimase piduliku söömaaja. Võr- 
ratud road, garneeringud, lõhnad! 
Sisimas on peielaua tunne. Klõbis- 
tame ja nohistame tasakesti igaüks 
oma portsuga. Ohvitserid tulevad 
meid väeosa nimel tänama ning 
annavad väikeseid meeneid. 

Äkki tõuseb Noa ja palub tähe- 
lepanu: ta on saanud kõne Sar- 
EI juhtkonnast ja meile anti luba 


siiajäämiseks. Sõnu pole! Inimesed 
nutavad ja naeravad vaheldumisi. 
Juudid säravad, näod laias naerus, 
meie reaktsioone nähes. Sel õhtul 
sõidame sügava õnnetundega lõu- 
namaa tähistaeva all oma sõduri- 
koju. Keegi seal ülal on oma palava 
armastusega meid üle valanud ja 
teinud võimatust võimalikkuse. 

Need on vaid mõned seigad meie 
seiklustihedatest päevadest, nüüd 
oleme jõudnud Ashdodi. Peatume 
siin Vahemere ranniku ääres asu- 
vas Norra Meremeeste Kodus. Iidne 
Ashdod, mille peale tänane linn on 
ehitatud, kuulub kirjalikes allikates 
mainitavate andmete järgi maail- 
ma vanimate linnade hulka, datee- 
ritud 17. saj eKr. Tänane Ashdod on 
modernne sadamalinn, 60% Iisraeli 
imporditavast kaubatarnest liigub 
siit kaudu. Tegemist on eranditult 
juutide linnaga, kus elab palju endi- 
sest NSVL-st, Indiast ja Põhja-Aafri- 
kast emigreerunuid. 

Käime Gaza piiri ääres. Nii võib 
öelda küll, sest seisame kõrgel mäe- 
künkal, kust avaneb lai vaade Gaza 
linnale. Näeme soomukeid ja sõja- 
väemasinaid siinsamas lähedalole- 
val piiril sõitmas. Meie giidiks on 
norralanna, kes on üle 50 aasta Iis- 
raelis elanud. 

Juudiriik on alates oma eksistent- 
si teisest päevast sisuliselt sõjas, 
mistõttu rõhuasetus armee üles- 
ehitusele on Iisraeli puhul eluliselt 
vajalik. Ainsad sõbralikud naabrid 
on hetkel Jordaania ja Egiptus. Vii- 
mane suurem kokkupõrge antud 
piirkonnas oli 2008-2009, kuid võit- 
lus terrorismiga on jäänud igapäe- 

vaseks paratamatuseks. 

Gazas elab praegu 1,8-2 milj ini- 
mest, pooled neist lapsed ja noo- 
red. Yasser Arafati võimu ajal tehti 
igale Gaza moslemi naisele kohus- 
tuseks sünnitada vähemalt 7 last, 
et täita maa inimestega. 2020. aas- 
taks ennustatakse piirkonna rah- 
vaarvuks 2,1 milj. Selline inimmass 
muudab Gaza elamiskõlbmatuks. 
Tegemist on maailma suurima pagu- 
laskriisiga, kuid välja ei saa neid 
sealt lasta vaenulikkuse tõttu. Selle 
otsuse juures püsib nii Egiptus, kel- 
lel on Gazaga 11 km ühist riigipiiri, 
kui ka Iisrael, keda Palestiina OV 
riigina ei tunnista. Rahu Iisraeliga ei 
tule kõne alla. 2007. aastast valitseb 
Gazas Moslemi Vennaskonna fun- 
damentaalne rühmitus Hamas. 

Hamasiga seoses tasub meeles 
pidada 3 asja: a) neil on kindel 
eesmärk hävitada Tisrael; b) Tisrae- 
li kaitserünnakute ajal kasutatak- 
se lapsi majakatustel kilbina, sest 
islami teoloogia järgi saab laps õige 
eesmärgi nimel surres otse paradii- 
si; C) Hamasile sobiv Iisraeli-vae- 
nulik informatsioon ja mentaliteet 
levib sekulaarsete lääneajakirjanike 
kaudu, kes ei mõista konflikti vaim- 
set olemust — võitlust maa pärast. 

Gaza piirkond oli algselt kõrb, 
kuhu aja jooksul asusid elama ca 
8000 juudi asunikku. Nad rajasid 
niisutussüsteeme, põlde, kasvuhoo- 
neid, siit eksporditi rohkelt maisi ja 
päevalilleõli. Olukord muutus aga 
drastiliselt. 2005. aastal oli Iisraeli 
valitsus sunnitud evakueerima kõik 
Gaza juudid araablaste vägivalla ja 
tagakiusu pärast. Praegu ei ela seal 


Sderoti linna laste mänguväljak, mis koosneb pommivarjenditest. 

ühtegi juuti. Toonane otsus oli, et ? 


Iisrael õhib kõik juutide eluma- 
jad, kuid jätab alles paikkonna inf- 


rastruktuuri, kasvuhooned, et elu ° 
võiks jätkuda. Paraku purustasid ? 


araablased pimedas vihas kõik, 


mida juutide käed olid puudutanud ! 


ja rajanud. 


Külastame Sderoti linna, mille ! 


lähim punkt asub Gaza piirist 840 
m kaugusel. Linn on Hamasi rake- 
tirünnakute peasihtmärk, mistõt- 


tu seda kutsutakse ,Bomb Shelter ? 
Capital of the World“ (maailma ! 


pommivarjendi pealinn). Kõigil siin- 
setel elamutel on varjendid, hoone- 


te katused tehakse kuulikindlast ? 


materjalist. Hamasi rakettide oht- 


likkus seisneb sisus: tegemist ei ole ! 


väga tugeva lõhkeaine kogustega, 
kuid sinna sisse peidetakse metalli, 
naelu, klaasi — kõike, mis võiks ini- 
mesi vigastada või surmata. 


Riik toetab varjendite ehitamist ? 
täies ulatuses. Kinnisvara on siin ! 


odav, kuid elada saavad vaid jul- 


ged inimesed. Kohalik ütleb: ,Me : 
ei karda ega lähe siit ära. See on : 


meie kodu.“ 

Masendav on vaadata laste män- 
guväljakuid, kus mängumajadeks 
on pommivarjendid. Ühtepidi tur- 
valine, teistpidi toidab see alatead- 


vuses alaliselt ohutunnet. 75% linna : 


lastest kannatavad post-traumaa- 
tilise stressi all: ei suuda üksi toas 


magada, mõned ei ole võimelised : 
märkimisväärselt : 
on levinud sotsiaalfoobia. Enamik : 


koolis käima, 


lastest ja noortest kasutavad när- 
visüsteemi tasakaalus hoidmiseks 
psühhotroopseid ravimeid. Iisrae- 
li riik planeerib linnaelanike eva- 


kueerimist mitte füüsilise sõja, vaid : 


vaimse sõjasurve tõttu. 
Käime ka ühes linna heategevus- 
organisatsioonis , Hands of Mercy“ 


(Halastuse käed“), kus sõbralik : 


messiaanlik juut Jesse aitab koos 
vabatahtlikega / pommirünnaku- 


te ohvreid. Kõik vabatahtlikud üle : 


maailma on siia alati appi oodatud. 


Homme hommikul sõidame armeebus- = 
siga taas Negevi kõrbesse oma sõdursõp- + 


rade juurde. Seekord viimaseks nädalaks. 


Järgmine kord loodan teile kirjutada = 


Tel Avivis, kust plaanime rännata Soola- 
mere-äärsetesse paikadesse. 


Shabbat shalom Eestimaale! : 
Südameõnnistusega : 
SIRLY+HANS, TARMO ja HELGI 2 

EMK XIII suvekonverents 
»Muutuge uueks oma 
meele uuendamise teel” 


XIII suvekonverents, mille korraldamisega alustati 
juba möödunud aastal, on nüüdseks saanud aja- 
looks ja seega on paras hetk meenutada toimunut. 
Juba peale eelmise suvekonverentsi lõppu alustati 
uue planeerimisega. Esimesena saavad paika sel- 
le aeg ja broneeritakse telk. Kõigi rõõmuks oli sel 
aastal kohal Matthias Fritzsch koos misjonitelgiga 
ja sel teemal mingeid muresid ei olnud. 


el aastal oli peakõnelejaks 

dr. Frank Billman USAst, 

kes on teeninud Ühine- 

nud Metodisti Kiriku pas- 

torina 41 aastat. Viima- 
sed 12 aastat on ta kaasa teeninud 
Aldersgate'i uuendusliikumises, s.h 
Metodisti Üleloomuliku Teenimis- 
töö Kooli asutajana. Dr. Billman on 
samuti olnud külalislektor Ühinenud 
Teoloogilises Seminaris Daytonis, 
Ohios, kus ta on juhatanud Üleloo- 
muliku teenimistöö doktorantuuri- 
programmi. Samuti on nad olnud 
Aldersgate'i liikumise rahvusvahe- 
lise töö juhid. Kui Aldersgate'i Eesti 
meeskond Frank Billmani ja tema 
abikaasa Peggiga Inglismaal konve- 
rentsil tutvusid, siis tekkis unistus, et 
nad võiksid tulla kunagi ka Eestisse 
teenima. Meie unistus täitus kiiremi- 
ni kui oskasime loota. Frank Billmani 
peamine uurimis- ja jutluste teema 
on John Wesley ja Püha Vaim ning 
üleloomulikkus tema teenimistöös. 
Kuna kirikuvalitsus on juubeliaas- 
ta teemaks võtnud Jr 6:16 ,Muist- 
setel radadel uueneva südamega”, 
siis sobisid Frank Billmani jutluste 
ja seminari teemad sellega imeliselt 
kokku. Frank kõneles meile näiteks 
sellistel olulistel teemadel: ,,Mida 
ütlevad Piibel ja J. Wesley Jumala 
hääle kuulamise ja prohveteerimi- 
se kohta”, ,Väeilmingute ,,üleskae- 
vamine“ metodismis” ja ,Palvetades 
imesid”. Kõneledes seminaridel pas- 
toritele ja töötegijatele teenimisest 
»kõrbe“-olukordades, rõhutas ta, et 
peaksime oma kogudustes palju roh- 


Konverentsi peakõneleja Frank 
Billman. 


kem rääkima üleloomulikkusest ja 
Püha Vaimu tööst metodismi ajaloos 
-Sseeon osa meie identiteedist. Jumal 
tegi suuri asju minevikus ja igatseb 
neid teha ka tulevikus. 
Avajumalateenistusel jutlustas 
Tallinna vene koguduse pastor Alek- 
sander Fjodorov elavaks ohvriks saa- 
misest. Hommikustes piiblitundides 
kõneles Douglas Childress samuti 
ohvrist, kuid ka Jumala heast, mee- 
lepärasest ja täiuslikust tahtmisest. 
Seminare viisid läbi lisaks Frank 
Billmanile ka Taavi Hollman, Taavet 
Taimla ja Paul Strange. Eriti põnevil 
olid inimesed Paul Strange'i semi- 
narist, kus olid teemaks Püha Vaimu 
annid, nii teoorias kui ka praktikas. 
Mina ise osalesin Pauli Strange'i 
Püha Vaimu andide seminaril Ing- 
lismaal, mille järel ta jagas samuti 
andide testi linki. Võin öelda, et selle 
tegemine on igaühe omal vastutusel. 
Oma andidesse süüvimine ja nende 
praktiseerimine on alati vastutus, 
sest selle teadmisega tuleb midagi 


Fotod: AIVO PARMSON 


siis peale hakata. Mina näiteks sain 
seda testi tehes teada, et minu pea- 
mine and on administreerimine. Nii 
et võin nüüd öelda, et just selle testi 
tulemusena olin mina sel aastal vas- 
tutav suvekonverentsi registreeri- 
mise ja majutuse eest. 

Nagu on juba mitmeid aastaid ta- 
vaks, teenis suvekonverentsil eest- 
palvetajana Aldersgate'i rahvusva- 
heline meeskond, kus oli inimesi 
Inglismaalt, Eestist, Ameerikast ja 
Leedust. Meeskonda juhtis taaskord 
David Winstanley, kelle selleaastasel 
suvekonverentsil osalemine oli pal- 
judele palvevastuseks. Nimelt ütle- 
sid David ja ta abikaasa Julie juba 
eelmisel aastal, et sel aastal langeb 
neil täpselt sellesse perioodi kogu- 
duse vahetus. Nimelt toimib Ing- 
limaa metodistikirikus rotatsioon, 
mille tõttu tuleb pastoritel iga teatud 
perioodi tagant kogudust vahetada. 
Juhtus nii, et nad pidid juuli lõpus 
lahkuma oma eelmisest kogudusest, 
aga kahjuks ei olnud neil võima- 
lik kohe uude elukohta sisse koli- 
da. Selle tulemusena olid nad kaks 
nädalat ilma koduta ja seega ei jää- 
nud neil muud üle kui Eestisse tulla, 
kus neid väga oodati. Kas Jumalal ei 
ole vahel tore huumorimeel, kui ta 
meie elusid korraldab? 

Eraldi tahaksin välja tuua ka hili- 
sõhtused üritused. Esimesel õhtul 
jagas oma tunnistust ja laulis David 
Michael Carillo, kes nimetas en- 
nast Läti šokolaadiks. Ta on tõmmu 


mees -—Amee- 
rikast, kelle 
Jumal on too- 
nud Lätti misjo- 
näriks. Ta tun- 
nistas, kuidas 
Jumal on toe- 
tanud teda elu- 
raskustes, näi- 
teks teismelise- 
na, kui tal tuli 
seista vastakuti 
olukordadega, 
mida tekitasid 
hüperaktiivsu- 
se sündroom, 
õpiraskused ja 
tõrjutus kaas- 
õpilaste poolt. Lätis on ta adoptee- 
rinud kolm teismelist, kellest üks 
oli koos isaga ka Giideoni laagris 
kaasas. Teisel õhtul toimus foo- 
rum, mille käigus rääkisid Taavi 
Hollman, Artur Põld ja Eesti Neli- 
pühi Kiriku Rakvere koguduse 
rajaja Marko Verhovitš kogukon- 
nani jõudmisest. Foorum sai inspi- 
ratsiooni piiskop Christian Alstedti 
üleskutsest rohkem kogukonnani 
sirutuma ja juhtis ka tähelepanu, et 
viimase kümne aasta jooksul ei ole 
Eestis rajatud ühtegi uut metodisti 
kogudust. Igal kõnelejal oli isik- 
likke kogemusi, kuidas kuulutada 
evangeeliumi esmalt oma tegudega. 
Viimasel õhtul toimus traditsiooni- 
line palvekoridor, kus paljud said 
Jumala poolt eriliselt teenitud. 


David Michael Carillo. 


Suvekonverentsi lõpetas jumala- 
teenistus, mille käigus toimus ris- 
timine ja Frank Billman jutlustas 
armulaua seostest ärkamise ja ter- 
venemisega. Armulaud võib olla 
allikaks mõlemale, kui me läheme 
avatud südamega ja kogeme seda, 
milleks Jeesus tegelikult armulaua 
seadis. 

Usun, et Jumal kõnetas XIII suve- 
konverentsi ajal iga enam kui kaht- 
sada osalejat. Loodan, et muistetel 
radadel kõndides said südamed ja 
meeled uuendatud ning leidus neid, 
kes said innustatud, et ,, kaevata 
üles“ väeilmingud metodismis ja 
kuulutada veel aktiivsemalt tegude- 
ga evangeeliumi oma kogukonnas. 

TRIIN TARENDI, 
Jõhvi kogudus 


Lastetöö AA 


Suvekonverentsil 


AA ranna lastetöö on alati olnud huvitav ja mitmeke- 
sine. Kokku osales lasteprogrammis 40 last, kellele 
pakuti erinevaid tegelusi igal hommikupoolikul, ja 
nagu juba tavaks saanud, oli pühapäevane lasteprog- 
ramm üllatus — sel korral sisenesime läbi musta augu 
maailma loomisaegadesse ja tegime seal ekspeditsioo- 
ni, kust tõendeid kaasa võtsime. Parim tänu lasteprog- 
rammile oli vast see, kui kuulsime, et mitmed vanemad 
tulevad AA randa just seetõttu, et nende lapsed tahavad 
lasteprogrammis osaleda. 

Kuna eelnevatel aastatel on olnud raske leida abi- 
väge pühapäevakooliõpetajate näol, on juba kahel 
aastal olnud lasteprogrammi panustamas meie enda 
juhtimisalase koolituse läbinud lapsed ja noored. Sel 
aastal viisid kooliealiste tundi läbi Matri Jooosua ja 


Karl Saamuel Hollman, väikesi lapsi juhendasid Piibli 
radadel Kärt Kasuk ja Külli Kuusemaa. Sportmängu- 
de organiseerimisel panustasid Katrina Pint ja Anu 
Hobustkoppel, meisterdamisel aitasid Külli Pilv ja Aili 
Näär. Lisaks tänu Maris Paasile ja Arabella Tõnismäe- 
le, kes olid kõikjal abiks. 

EGLE HOLLMAN, EMK lastetöö koordinaator 

Foto: EGLE HOLLMAN 


E * 2017. aastal on Eesti Metodisti Kirikus mitmeid 
A 3 ÜMMARGUSI TÄHTPÄEVI: 
5 2 EMK tegevuse 110. aastapäev; usumärtrite Prikaski, Hängi, 


110 Prii surmast 75 aastat; Hugo Oengo sünnist 110. aastat; 
= — a Karl Kuuma sünnist 150 ja surmast 85 aastat. 


Juunikuus tähistasime oma 110. aastapäeva näitusega 
Eesti Metodisti Kiriku tegevusest. 


Sellest näitusest sai väike ülevaade tehtud veebileheküljel 
aadressiga: http://www.emk.voog.com. 


Kajastame pisut meie ajaloosündmusi ka ajakirja 
veergudel... 


HEAD TEED? 


Edasi teeme ajalugu meie — sina 
ja mina. Kasutame iga võimalust, 
et mingil viisil mõjutada inimesi ja 
kogukonda, kus elame ja teenime. 


John Wesleyl oli kolm lihtsat reeglit, 
mille järgi ta elas. 


Ära tee halba 
Tee head 
Hoia end Jumala armastuses 


Wesley jaoks oli usul alati sotsiaalne mõõde. Tema 
joaks ei olnud olemas pühadust ilma sotsiaalse 
pühaduseta. Teisisõnu, usk pidi alati hõlmama ka 
sotsiaalset mõõdet. Ei ole olemas eraklikku kristlast. 
Kui kasvame kristlikus kogukonnas, varustatakse 
meid teenimistööks maailmas. Hea näituse külastaja, 
kasuta iga oma päeva, et teha kellelegi head! 


HEAD TEED! 


Nõnda ütles Issand: Seisatage teedel ja vaadake, 
küsige muistsete radade kohta, missugune on heatee, ja käige sellel, siis leiate oma hingele hingamispaiga. 


Jeremija 6:16 

Loodetavasti oled leidnud mahti peatumaks, mõtisklemaks ja küsimaks, kuhu ja mil viisil sina edasi 
liigud. Teid ja valikuid on sinu ees palju. Andku Jumal sulle valida alati see kõige õigem rada, mis on 
läbiproovitud, tõestatud ja tunnistatud parimaks; rada, millel käimine toob hingamise sinugi hingele. Ja 


seda nii selles kui ka tulevases elus. 


Õnnistatud muistsetel radadel jätkamise aastat! 

Siit algab Eesti Metodisti kiriku ajalugu, 
mis on kestnud 110 aastat 
Sündmused kuni aastani 1926. 


Haapsalu kirik algusaegadel 


5» 59 ; 
ARAKATKTA 
j 4 tf A 


Kunda metodisti kiriku 
liikmed algusaegadel 


1907 9. juuni 


1910 25. juuli 


1910 26. august 


1910 8. september 


1912 15. juuli 


1912 28. oktoober 
1918 9. märts 


1920 mai 


1920 


1921 27.—31. juuli 


1921 30. august 


1922 


1922 3. märts 
1922 aprill 


1922 23. juuli 


1923 28. juuli 


1924 


1924 15. mai 


1924 august 


1924 17. august 
1925 23. mai 


1926 1. september 


Saaremaal, Roomassaare sadamas 
maabuvad laevaga Vassili Täht ja Karl Kuum. 


Reeküla kuulutuspunkt registreeritakse 
ametlikult metodisti koguduseks. 


Arensburgis (praegune Kuressaare) 
registreeritakse metodisti emakogudus Eestis. 


Tõllustes (endine Püha) asutatakse metodisti kogudus. 


Asutatakse Mandri-Eesti esimese metodisti kogudus, 
Tapa metodisti kogudus. 


Pühitsetakse vastvalminud esimene metodisti puukirik Kuressaares. 
Asutatakse Haapsalu metodisti kogudus. 


Ilmub Eesti Piiskopliku Metodisti Kiriku 
ajakirja ,Kristlik Kaitsja“ esimene number. 


Asutatakse Rakvere metodisti kogudus. 


Toimub esimene Eesti Piiskopliku Metodisti Kiriku 
aastakonverents Haapsalus. 


Asutatakse Pärnu metodisti kogudus. 


Asutatakse Haapsalu koguduse osakond Nigulas 
(aastast 1924 iseseisev töö). 


Asutatakse Tallinna metodisti kogudus. 
Asutatakse Tallinna koguduse osakond Nissis. 


Pühitsetakse Mandri-Eesti esimene metodistide 
kirikuhoone Haapsalus. 


Asutatakse Tartu metodisti kogudus. 


Nissi tööpunkt registreeritakse iseseisvaks koguduseks 
(töö algas 1922 Tallinna osakonnana). 


Asutatakse Kuressaare koguduse osakond Torgus, Hänga külas. 
Asutatakse Narva metodisti kogudus (teenistusi peetakse üüriruumides). 
Asutatakse Kõrkvere (endine Pöide) metodisti kogudus. 


Pühitsetakse Lihula palvela, kus tööd alustati juba 1923. aastal 
Haapsalu koguduse osakonnana. 


Pühitsetakse Tapa metodisti kirik. 
Asutatakse Kunda metodisti kogudus. 


Pühitsetakse Tartu metodisti kirik Vallikraavi tänaval. 


Fotod: MART HENDRIK JÄRVEKÜLG 


NOORTENURK 


Edasi koos Jumalaga palves, 
Teda kuulates ja Piiblit lugedes! 


el aastal toimus II EMK 
noorte piiblilaager 26.- 
30. juulil Sõmerpalu 
põhikooli hoones Võru- 
maal. Kogesime terve 
laagri jooksul, et me ei korralda 
seda laagrit üksinda, vaid Jumala 
kaasabiga. Juba esimesel laagripäe- 
val saime selle kohta ka tunnistuse. 
Enne laagrit helistati mulle ja küsi- 
ti, kas oleks vaja laagrisse midagi 
osta. Ma olin üsna kahtlev, sest meil 
oli toitlustus ja kõik muu korralda- 
tud. Kui pakkuja ütles, et ostaks näi- 
teks puuvilja, siis nõustusin kahtle- 
valt, ise omaette mõeldes, et no las 
ta ostab, küll noortel ära kulub. 
Laagri teisel päeval leidis aset elekt- 
rikatkestus, millest me ette ei tead- 
nud ning mis lükkas noorte- 
laagri lõunasöögi 1,5 
tundi 


hili- 

semaks. Eelne- 
valt ostetud puuviljad ja näksid olid 
nüüd hädavajalikud, andes meile 
võimaluse lõunasööki ootavatele 
noortele näksimist pakkuda. Jumal 
täitis meie varasalved, sest Tema 
teadis sellest eelolevast elektrikat- 
kestusest. Seda sai Ta teha tänu 
inimesele, kes oli kuulekas Tema 
Vaimule! Kiitus meie kõikvõimsale 
ja kõiketeadvale Isale! 


26 KODUTEEL 3/2017 


- 


Selle laagri jooksul õppisime pal- 
ju palvest (palvest Vanas ja Uues 
Testamendis, palveliikidest, konk- 
reetsetest palvetest Piiblis ja miks 
need on meie jaoks olulised, ning 
ka palvetamisest kirjakohtade põh- 
jal), ülistusest; võtsime läbi terve 
Taanieli raamatu ning nägime, mil- 
liseks eeskujuks on Taaniel palve ja 
ustavuse osas. 

Noorte piiblilaagris osales kokku 
14 inimest. Algselt mõtlesin inimli- 
kult, et on väga kahju, et nii vähe 
inimesi osaleb, kuid laagri jooksul 
nägime seda, kuidas Jumal kasutas 
seda, et meid oli vähe, sest osalevad 
noored olid innukad Jumala sõna 
uurimises, huvita- tud 
uute - teadmis- t e 


omandami- 
sest ning igat- 
sesid enam Jumalat. 
Mind puudutas väga meie 
viimase teenistuse kõneleja sõnad 
pärast ülistust. Ta ütles, et Grete 
võib rääkida ikka, kui tublid noo- 
red on, kuid ta kogeb armastuse 
õhkkonda. Hea oli saada kinnitus 
sellest, mida meie terve laagri ajal 
kogesime, inimeselt, kes oli meie 
keskel olnud ainult tunnikese. 
Usun, et võin öelda kogu meie 
noortetoimkonna nimel, et oleme 
tänulikud Jumalale, et Ta usaldas 
meie kätte need noored, kelle igat- 


sus on Õppida Teda ja Tema sõna 
enam tundma ning veeta rohkem 
aega koos Temaga. Sellele laagrile 
tagasi mõeldes täidab toimkonda 
rõõm ja tänulikkus selle eest, mida 
Jumal teeb ning kuidas need noo- 
red on vaatamata oma eale juba 
eeskujuks! 

Tahame edasi minna, olles innus- 
tatud veetma enam aega Jumalaga 
palves (ehk siis Temaga rääkides), 
Teda kuulates ja Piiblit lugedes! 

GRETE LEPA, 
EMK noortetoimkonna liige (Võru 
kogudus) 


issi 


Mul on rõõm, 
et olen saanud 
osaleda EMK 
noorte piibli- 
laagrites 


ning 
seal kaasa teenida. 
Sellel aastal toimus see 
korda ning ma üha enam 
mõistan, kui vajalik on see meie 
kiriku noortele. Tänavuses laag- 
ris uurisime süvitsi, mida Jumala 
sõna räägib palvest ning viisime 
ka seda praktikasse. Mind valdas 
täielik rõõm ning aukartus, nähes 
laagris nii pühendunuid noori, kes 
igatsevad käia Jumala tahtes ning 
teenivad Teda kogu oma südamest. 
Terve laagri vältel kogesime Jumala 
hoidmist, juhtimist, varustamist, aja 
»Peatumist“ ning ühtsust omavahel. 
Olen Jumalale tänulik selle aja eest! 
RIINE TIIRIK, 


teist 


EMK noortetoimkonna liige (Reeküla 
kogudus) 


ARVUTI - kas 
töövahend või 


PEREMEES? 


Kas sind tuntakse pigem profiili- 
pildi või reaalse välimuse jargi? 
Kui palju sa sühtled inimestega 
reaalselt ja kui palju interneti 
teel? Netisõltuvus põhineb samal 
nähtusel kui uimastisõltuvus, 
kuigi tegemist pole kemikaalide, 
vaid surfamisega netiavarustes, 
kust võib leida nii teavet, 
naudinguid kui lohutust. 


Testi esmalt, kas oled sõltlane. 


1. Kas oled liigselt hõivatud internetist, nii et muuks eriti 
aega ei jäägi? 


2. Kas hea enesetunde saamiseks pead pidevalt ühenduses 
olema? 


8. Kas oled edutult proovinud lõpetada interneti kasutamist? 


4. Kas oled tujukas/kurb ja ärritunud, kui püüad internetis 
veedetud aega piirata? 


5. Kas oled jäänud internetti midagi tegema kauemaks kui 
algselt plaanitud? 


6. Kas oled internetis olemise tõttu seadnud ohtu olulise 
suhte või õppimise? 


7. Kas oled valetanud pereliikmetele, et varjata oma interne- 
tis olemise sagedust ja pikkust? 


8. Kas kasutad internetti meeleolu parandamiseks? 


nutiseadmed lihtsustavad meie elu, tuues vajaliku teabe 
meieni sekunditega, aga vastutasuks võtavad nad üle meie 


mõistuse. Ajule meeldib sisendi uudsus, see on tähtsaks 
õpisignaaliks. Kui me kohtame midagi ajule uut, siis tuleb 
ajul oma teadmistepagasit uuendada. Iga uue sisendi korral 
vallandub ajus kerge mõnureaktsioon, mis viib tõhusama 
õppimiseni. Nutiseadmed. pakuvad palju vahetut uudsust 
(iga pöidlalligutus toob midagi uut), seega tekitavad nuti- 
seadmed palju mõnu. Mõnuga kaasneb aga alati oht jää- 
da sõltuvusse. Igasuguse sõltuvuse tagajärjeks on see, 
et sõltuvuse objekt (heroiin, hasartmängud, nutiseadmed) 
kontrollib meie tähelepanu. Kui looduses, tähtsal koosolekul 
või meeleolukal õhtusöögil tunned vajadust oma nutiseadet 
vaadata, oled nutinarkar. 


1. Pane nutiseade koolis ja trennisikõttijavõta maha 
heliga märguanded — keskendu'kooli jä trenni ajal 
ainult reaalsele tegevusele; kuhvastu pead, premeeri 
end peale tegevust nutiseadme vaatamisega: 


2. Ära kasuta nutiseadmeid rattaga sõites ega autoroolis. 


8. Võta koju tulles nutiseade kätte peale seda, kui oled 
suhelnud vähemalt tunni oma lähikondlastega. 


4. Ära mine voodisse nutiseadmega! Uni on aeg, mil ajus 
tehakse hooldustöid ja korrastatakse teadmisi, seega 
on uni hädavajalik nii lapse kui ka meie kõigi ajule. 


5. Pane endale alarm, etsa ei veedaks lihtsalt aega 
nutiseadmes esmalt üle 10 min tunnis, hiljem lühenda 
nutiseadmes veedetavat aega järjest, kuni piirini, kus 
teed nutiseadmes vaid vajalikku. 


6. Kuitunned, et tahaksid nutiseadmes kellegagi suhel: 
da, helista parem talle ja saage kokku lives, et rääkida 
ja üksteist tundma õppida. 


7. . Nutiseadmes olemise asemel loe Piiblit või raamatut 
või tegele mingi muu endale meeldiva hobiga, varsti 
märkad, kui palju kasulikku suudad korda saataajaga, 
mille eelnevalt netis veetsid. 


Koostanud: EGLE HOLLMAN 
(Allikad: http://tarbija24.postimees.ee/) 

NOORED VASTAVAD 


KÜSIMUSED: “ 


Kes sa oled? (üks sõna) "M 
Kui vana sa oled? 

Miks sa kirikus käid? 

Kas Jumal on tegelikult olemas? 
Kust sa tead? 


Joosua. 

16. 

Üksteisega koos olemine ja 

vaimulikel teemadel rääkimine on 

ülesehitav. 

Ei mingit kahtlustki! 

Näen seda selles, mis ta minu elus 
teinud. Ta on mu sõber, kellega ma 
igapäevaselt suhtlen. Keegi ei saa eita- 
da Jumala olemasolu: sest: 

1) Jumala loodus ülistab Loojat, st kui 
me vaatame kogu oma universumi 
majesteetlikku ilu, näeme Tema käte- 
tööd. 

2) Meil kõigil on südametunnistus ja 
me teame, mis on õige ja mis on vale. 
Me kõik teame, et süütuid beebisid 
lõbu pärast piinata on vale. Kui on 
olemas aga õige ja vale, peab olema 
mingi kõikumatu standard. Keegi, kes 
ütleb, mis on hea ja vale. Need on rat- 
sionaalsed argumendid. 

Miks usun Jumalasse? Oma armas- 
tusega, mida ma ei ole ära teeninud, 
on ta mind kätte saanud. Ta on mind 
juhatanud, mind õnnistanud ja mu 
elus imesid teinud. Kui kõik tundub 
tühine, siis tea, et tema on eluallikas. 


RAJALT MAAS 


h A 


20.10-22.10 


MA UURIN OMA TEID 
JA PÖÖRAN OMA JALAD JÄLLE 
SU TUNNISTUSTE POOLE. PS 119:59 


OSAVÕTUMAKS: 


KUNI 15.10 25°EUR 
M ALATES 16.10 30 EUR%, 


ka 


OUN V 
ST K 

17 VANA 10 3 

KODULEHT: 'HTTPS://METONOORED.WORDPRESS. 


Vaid temas on võimalik kogeda Elu. Ta 
annab su elule mõtte. Sa siis kuuletud 


talle või mitte — see on sinu asi. Aga 


keegi ei saa ennast vabandada sellega, Aal WAN 


et Jumalat ei ole olemas. 


FACEBOOK: METONOORED 


TELEFON: 5828 0198 GRETE LEPA 
E-POST: GRETEKE(AGMAIL.COM 


ATA 20 


AGAPE NOORTE VÄLJASÕIDUST 


15.-16. juulil toimus meil noortega 
kahepäevane telkimisega väljasõit 
Kilingi-Nõmmele. - Korraldajateks 
oli noortetöö toimkonna liige Joo- 
sep Kunder koos ustavate abilistega. 
Väljasõidu teemaks oli ,,Mäejutlus“ 
ja programm sisaldas endas inter- 
aktiivset vaimulikku sõnumit Kris- 
tina Lepikult ning pühapäeva hom- 
mikust piiblitundi Mart Pöörilt, mis 
läks noortele hästi peale. Lisaks oli 
meil vapustavalt äge orienteerumis- 
mäng Kilingi-Nõmme linnas. Orien- 
teerumismängus tuli tarvitada nuti- 
seadmete abi interneti ja GPSi või ka 
Piibel.net'i kasutamisel. Kogu orien- 
teerumismäng toimus Mäejutluse tee- 
mal, mis oli läbi põimitud erinevate 
huvitavate ülesannete ja tegevustega. 

Laupäeva õhtul grillisime kiriku taga 
asuva järve ääres ning laulsime lõkke 
ümber kitarri saatel ülistust Jumalale. 

Pühapäeva hommikul osalesime 
EELK Saarde Katariina koguduse 
armulauaga jumalateenistusel. Kogu- 
duse õpetaja Arvet Ollino mahutas 
jumalateenistuse liturgiasse isegi pal- 
ve meie noorte eest, mis oli väga 
südantsoojendav. Osalemine luterliku 
kiriku jumalateenistusel oli mitme- 
le meie noorele uueks ja huvitavaks 
kogemuseks. Koguduse õpetaja luges 
teenistuse lõpus ka kirikunalju. Aga 
kõige naljakam oli hoopis see, et ta 
neid nalju seal kirikus loeb. 

Kui olime juba lahkumas, siis sel- 
gus ka, et kiriku aias, kus me oli- 
me telkidega maganud, oli tegelikult 


kunagi olnud hoopiski surnuaed. See 
uudis tuli noortele natuke šokeeriva, 
kuid humoorika üllatusena. Noored 
siiski ütlesid, et nemad said küll öösel 
väga hästi magada. 

Kokku osales meie väljasõidul 16 
inimest. Tundsime puudust rohke- 
matest teismelistest noortest, kellest 
mitmed ei saanud kahjuks tulla. Kuid 
osalejad noored on andnud väljasõi- 
du kohta väga-väga positiivset tagasi- 
sidet, ning soovivad sellistel väljasõi- 
tudel ja üritustel veel osaleda. Mina 
tahaksin aga väga tänada Joosepit ja 
kõiki abilisi muljetavaldava ja häs- 
ti organiseeritud noorte väljasõidu 
korraldamise eest! Suurim tänu aga 
Jumalale kõige selle eest, mida ta on 
meile võimalikuks teinud. 

JOHANNA-MARGRET OJAOTS, 
EMK Pärnu Agape koguduse noortejuht 


Foto: Reeküla kogudus 

salesime mitmes laagris ja meie kiriku sünnipäe- 
vapeo lasteprogrammis. Nüüd paarist üritusest 
lähemalt. 
Lastelaager , Indiaanlaste seiklused“ toimus Vanamõisa 
laagrikeskuses, kus oli koos umbes 40 last erinevatest 
Saaremaa kogudustest. Laagri alguses jagati lapsed 


> 


ja Victorya Harmalova — oli sama suur meeskond aktiivseid 
noori abistamas ka kohapeal, kelle hulka kuulusid Maria 
Tamm, Saskia Tuberg, Ingrid Tuberg, Mattias ning Karl Mar- 
kus. 

Kahel päeval organiseeritud lasteüritustele tuli lisaks mees- 
konnale 15 kohalikku last. Uheskoos viidi läbi ja nauditi 
programmi, mängiti, võisteldi, meisterdati ja muudeti läbi 
tegevuste Jumala armastus nähtavaks. Igas lastemisjonis 
on oma osa ka kultuuriprogrammil, sel korral külastasime 
meeskonnaga ERMi. 

Nii meeskond kui ka kohalikud lapsed ja lapsevanemad kas- 
vasid nii kokku, et lahkuti pisarates. 


elleaastane lastemisjon oli eriline just seetõttu, et 
lisaks kohale sõitnud meeskonnale — Maris Paas, Matri 
Joosua Hollman, Karl Saamuel Hollman, Kärt Kasuk 


EGLE HOLLMAN, EMK lastetöö koordinaator 


suguharudesse (gruppidesse) indiaanlastele kohaselt 
ja iga laps sai endale uue nime (nt Kuri Krokodill, Lau- 
lev Oja, Hundi Silm, Väle Välk jne), mis tekitas lastes 
suurt elevust. Kolme laagripäeva jooksul õppisid lapsed 
tundma piiblilugusid: kuidas Jeesus vaigistas tormi, 
Jeesusest kui heast karjasest, Jeesuse jüngritest ja iga 
päev õpiti ka selgeks uus kirjakoht Piiblist. Nagu laagri- 
le kohane, ei puudunud sealt ka võistlused, lõkkeõhtud, 
laulud, meisterdamised ja poiste lemmik jalgpall. 
23. juulil oli meie koguduse 107. aastapäev ja sama- 
aegselt jumalateenistusega toimus kiriku õues laste- 
programm. Päeva teemaks olid talendid — rääkisime 
sellest, milliste talentidega on Jumal meid varustanud 
ja kuidas me saame neid kasutada 
teenimisel. Toimusid ka grupitööd, 
kus lapsed valisid, kas osalevad laul- 
mise-, kunsti-, spordi- või toitlustami- 
se grupis; pärast jagasid lapsed oma 
kogemustest ka teistele lastele. Uhes- 
koos õppisime ka selgeks uue laulu ja 
maitsesime laste tehtud maasikamoo- 
si vahvlitega. Päeva lõpus sai iga laps 
otsida peidetud aardekirstu, mille sees 
oli üllatus. 
Laste siirus ja armastus on see, mil- 
| lest meil on palju õppida ja saame olla 
tänulikud, et meile on antud võimalus 
jagada neile Piibli tõdesid. 

REELIKA MURD, 

Reeküla kogudus 

Fotod: EGLE HOLLMAN 


AGAPE LASTE SUVEKOOL 2017 


»Issand näeb, mis on südames“ 1Sm 16:7 


Juba üle 20 aasta on Pärnu Agape 
kogudusel olnud hea meel kutsuda 
Agape kirikusse ja Männi parki nel- 
jaks päevaks kokku lapsi üle kogu 
Pärnu linna selleks, et üheskoos 
paremini Jumalat tundma õppida. 
Sel aastal toimus Agape Laste Suve- 
kool 11.-14. juulil teemal “Jumal 
on hea!” ning osalema kutsuti kõi- 
ki lapsi vanuses 4-11, et iga päev 
paari tunni jooksul rääkida lastega 
heast Jumalast, laulda, meisterdada 
ja mängida. 

Eriline osa selles sündmuses on 
alati olnud Agape koguduse Amee- 
rika sõpradel Asbury metodisti 
kogudusest Tulsa linnast Oklahoma 
osariigis — nii neil, kes igal aastal 
palveid, häid nõuandeid ja vajalik- 
ku varustust üle ookeani läkitavad 
kui ka vabatahtlike tiimil, kes pika 
reisi ette võtavad, et kohapeal jõu ja 
nõuga abiks olla. Sel aastal õnnis- 
tati meid väga toreda 12liikmelise, 
peamiselt noortest koosneva gru- 
piga. Gruppi kuulus ka üks Asbury 
koguduse pastoritest, oma pere 


Külla tulid päästjad! 

kaasa võtnud Gloria Dentonist, kes 
teenis pühapäeval Agape koguduse 
jumalateenistusel kaasa jutlusega ja 
julgustas ka oma lapsepõlve koge- 
muse jagamise kaudu, et just laste 
suvekool võib olla esimene samm 
ja teeots Jumala juurde ning sel- 
lisena omada suurt tähendust ini- 
mese elus. Eriliselt läks südamesse 
grupiliikme, 12aastase Isley tunnis- 
tus sellest, kuidas ta kogus Eestis- 
se tulemiseks raha, valmistades ja 
müües selleks tuhandeid postkaar- 
te. Pastori 4aastane rõõmsameelne 
tütar Emma Grace oli kogu eest- 
laste 30liikmelise vabatahtlike tiimi 
suur lemmik ja me igatseme kõiki 
oma uusi Ameerika sõpru taas Ees- 
tis näha. 

Suvekooli-eelne esmaspäev kulus 
nõupidamistele, meisterduste, ruu- 
mide jms ettevalmistustele. Kõik 
suvekooli päevad algasid tiimi pal- 
vuse, laste kogunemise, tervitamise 
ja õuemängudega. Peale alguspalvet 
õpetasid Egle Hollman koos poega- 
de Matri Joosua ja Karl Saamueliga 
lastele uusi laule, igal 
päeval jagasid Külli Kuu- 
semaa ja Egle koos noor- 
te abilistega joonistuste, 
keemiakatsete ja näiden- 
dite abil üht lugu Piiblist: 
esimesel päeval Taaveti 
kuningaks võidmisest, 
teisel päeval tähendamis- 
sõna kurjast sulasest ja 
»kuhjaga“ - andestavast 
armastusest, kolmandal 
päeval tähendamissõna 
variserist ja tölnerist ning 
viimasel päeval tähenda- 
missõna külvajast. Piib- 

Fotod: TÕNU KUUSEMAA 


Noored abilised olid väga tublid! 


liloole järgnes temaatiline meis- 
terdus, misjärel said lapsed valida 
viie erineva töötoa vahel: lindiga 
tantsu, joonistamise/värvimise, õue- 
mängud, meisterdamise või (poiste 
eriliseks rõõmuks) jalgpalli, mida 
vedasid suurepäraselt ameerika 
noored. Iga päeva lõpetas ühine 
palve, snäkk ja õuemängud, viimase 
päeva põneva üllatusena tulid laste- 
le külla päästjad koos tuletõrjeauto 
ja päästepaadiga. Laste hulk igal 
päeval kasvas ning sõnumit heast 
Jumalast kuulis selles suvekoolis 
kokku üle saja erinevas vanuses 
tüdruku-poisi. 

Agape kogudus on südamest tänu- 
lik kõigile vabatahtlikele siit ja sealt- 
poolt Suurt Lompi, Ameerika tiimi 
juhile Heather Stegerile ning kogu 
tiimi vaprale juhile Külli Kuusemaa- 
le. Kõigi osalenute ülim tänu ja kii- 
tus kuulub aga muidugi Jumalale, 
kes varustas vabatahtlike tiimi erili- 
se koostöömeele ja sisemise rahuga, 
hoidis meie tervist, õnnistas suure- 
pärase ilmaga ja läkitas suvekooli 
rekordilise hulga lapsi. Kui Jumal 
lubab, kohtume paljudega neist juba 
septembris Lastekirikus ning loode- 
tavasti ka järgmisel suvel. 

KÜLLI PILV, suvekooli vabatahtlik 


Meisterdamise juures sai lastega 
juttu puhuda ja väikest abi oli ka 
kõige tublimatel vaja. 


NUPUTA JA MEISTERDA 


Ristsõna 


Küsimused ristsõna jaoks: 

1. Mis aastaaeg praegu on? 2. Mida korjatakse sügisel 
metsast? 3. Kus on koolis olles sinu pliiatsid ja pas- 
takad? 4. Kes sind koolis või lasteaias õpetab? 5. Mis 
langevad sügisel puudelt? 6. Kelle poole saad alati pal- 
vetada ja kes sind alati raskustes aitab? 7. Teine sügis- 
kuu? 8. Mis on see, mille peale õpetaja koolis kirjutab? 
9. Mis on see, millega lehti riisutakse? 

MIS TE ARVATE: 

kui meie selles maailmas käime, siis mis meiega juh- 
tub? Me saame mustaks. 

Aga mis siis juhtub, kui me oleme Jumalaga täidetud? 


Autor: MARIA TAMM 


bj ANA La öeh 0 jõ j KATSE: Raputa pipart veele, nii et kogu pind oleks 
Kui käime kirikus, siis me ei pea kartma selle mustuse kaetud: mäda rohlem seda suurem afekt. 

pärast, me võime rõõmsalt käia maailma keskel. Kasta sõrm nõudepesuvahendiga kokku ja pista keset 
VIKTORYA HARLAMOVA ja KARL SAAMUEL HOLLMAN pipart. Pipar põgeneb 4 ilmakaarde. 

Autor: MARIS PAAS 

TERE! 


Peagi on taas kätte jõudmas sügis, kaunis aastaaeg, 
mil saame imetleda Looja kätetööd. 

Ka igaüks meist võib luua”midagi ilusat — 

sama ilusat nagu sügis. 

Kõik, mida sul vaja läheb, on värvilisedpäberid, 
käärid, pliiats, läbipaistev teip ja lõnga. 


Joonista paberile lehed ja lõika need välja. 
Kinnita lehed teibiga lõnga külge. 

Riputa kaunistus näiteks aknale. 

Nii võid hallidel sügispäevadel nautida 
rõõmsat värvikirevust! 


Meisterduse ja piltide autor: 
SASKIA TUBERG, Tartu püha Luuka kogudus 

« Areneda oma Usus 

» Kasvada vaimulikult 

» Õppida Piiblit tundma 

» Leida oma rolli koguduses 

« Mõista, kes me metodistidena oleme 


iriku 


» Vaimulik kujunemine 

» Suhete arendamine kaaskristlastega 

« Baasteadmiste andmine Piiblist, 
metodistlikust teoloogiast ja identiteedist 

« Oskuste omandamine praktilises 
teenimises: palvetamine, suhtlemine 
ja tunnistamine 

Sessioonid algavad laupäeviti 
kell 10.00 ja lõpevad pühapäeviti 
LAMMI ETTTNEMSE IE 


vallale ÕPETAJAD: Mark Nelson, Taavi Hollman, 


osalemine 2 kohustuslik igal Robert Tcherenkov, Meeli Tankler, 
sessioonil algusest lõpuni. Külli Tõniste, Doug Childress 


Sisseastumine 


Võimalus õppima tulla kõigil EMK liikmetel 
ES EME E EEA TESI 22215) tola Ele loLTE 

